ΤΑ ΛΟΓΙΑ ΤΟΥ ΑΕΡΑ: Ένας βοσκός πήγε στον ιερέα να εξομολογηθεί και αυτός του είπε:\nΈνας βοσκός πήγε στον ιερέα να εξομολογηθεί και αυτός του είπε: «Να βαδίζεις στον ίσιο δρόμο και θα σωθείς»\nΒγήκε έξω και είδε δρόμο εδώ, δρόμο εκεί, και πιό πέρα ένα ίσιο δρόμο. Αυτόν θα πάρω, είπε, γιατί ο ιερέας μου είπε να βαδίζω στον ίσιο δρόμο. Βάδιζε λοιπόν δυο ημέρες και έφθασε σ’ ένα μοναστήρι και κτυπά την πόρτα.\nΟ μοναχός που του άνοιξε τον ερώτησε:\n«Tι θέλεις;». «Είμαι βοσκός.\nΟ βοσκός του το λέει και ο Ηγούμενος ετοιμάσθηκε, εξομολογήθηκε, κοινώνησε και σε εννέα ημέρες απέθανε.\nΤον έσωσε η αθωότητα και η καθαρότητα της ψυχής του βοσκού.


Βόλος: Μείωση του τζίρου έως 30% στις χειμερινές εκπτώσεις - e-thessalia.gr\nΒόλος: Μείωση του τζίρου έως 30% στις χειμερινές εκπτώσεις\nΦώτης Σπανός 5 Μαρτίου 2019, 12:55 5 Μαρτίου 2019 Έντυπη Έκδοση\nΗ χειρότερη περίοδος χειμερινών εκπτώσεων ήταν η φετινή για την εμπορική αγορά του Βόλου, όπου η μείωση του τζίρου για τα εμπορικά καταστήματα άγγιξε το 30% σε σχέση με πέρσι, όταν μάλιστα τα ποσοστά εκπτώσεων που έκαναν τα εμπορικά, κινούνταν σε πολύ καλά επίπεδα.\nΗ περίοδος των χειμερινών εκπτώσεων ολοκληρώνεται σήμερα, αλλά οι έμποροι μάλλον θα ήθελαν την ξεχάσουν πολύ γρήγορα, καθώς τα πράγματα δεν πήγαν όπως θα ήθελαν. Έτσι για την εμπορική αγορά συνεχίζεται η πτώση στην κατανάλωση που σημειώθηκε όλο το προηγούμενο διάστημα.\nΌπως αναφέρουν οι έμποροι της Μαγνησίας, το ποσοστό αυτό με την πτώση του τζίρου αφορά και πολλούς άλλους νομούς της χώρας σύμφωνα με την ευρύτερη ενημέρωση που υπάρχει μεταξύ των προέδρων της συνομοσπονδίας εμπόρων.\n«Η πτώση του τζίρου και της κατανάλωσης αγγίζει το 30% για τη φετινή περίοδο των χειμερινών εκπτώσεων σε σχέση με πέρσι και το 40% σε σχέση με το 2017» τόνισε ο πρόεδρος του Εμπορικού Συλλόγου Βόλου κ. Απόστολος Οντόπουλος μιλώντας στην ραδιοφωνική εκπομπή «Θεσσαλία παντού» του 9,86 και συμπλήρωσε πως «τα εμπορικά καταστήματα προχώρησαν σε πολύ καλά ποσοστά εκπτώσεων από την πρώτη κιόλας μέρα των εκπτώσεων, αλλά δυστυχώς το καταναλωτικό κοινό δεν είχε την οικονομική δυνατότητα για να διαθέσει χρήματα για αγορές».\nΣημειώνεται πως και το 2018 ήταν μια πολύ δύσκολη χρονιά. «Από τις αρχές του 2018 είχαν φανεί τα σημάδια για μείωση της κατανάλωσης, εξέλιξη που εντάθηκε από το Πάσχα και μετά. Μάλιστα φτάσαμε στο Φθινόπωρο για να πούμε ότι ήταν το χειρότερο μέσα στην κρίση. Αυτή η κατάσταση δυστυχώς συνεχίζεται και επηρέασε την αγοραστική κίνηση και στην εμπορική αγορά. Γι’ αυτό και πλέον μπορούμε να πούμε ότι το δίμηνο Ιανουαρίου-Φεβρουαρίου με τις χειμερινές εκπτώσεις ήταν το χειρότερο στην ιστορία της εμπορικής αγοράς» ανέφερε ο κ. Οντόπουλος.\nΟ ίδιος συμπλήρωσε πως «το μεγάλο ζήτημα είναι πώς θα επιβιώσουν από δω και πέρα τα εμπορικά καταστήματα, όπου κάποια βρίσκονται με τον κίνδυνο λουκέτου».\nΑναφορικά στο ζήτημα της αύξησης του κατώτατου μισθού ο κ. Οντόπουλος επισήμανε πως «για εμάς ήταν κάτι που ζητούσαμε. Έπρεπε οι υπάλληλοι να λαμβάνουν μισθό μεγαλύτερο από αυτό που αμείβονταν και μάλιστα να φτάσει ακόμη και στα 750 ευρώ. Όμως το ζήτημα είναι να υπάρξει και ελάφρυνση των επαγγελματιών με μικρότερη φορολογία και λιγότερες εισφορές. Και εδώ είναι το πρόβλημα, καθώς οι έμποροι και οι επαγγελματίες αβοήθητοι, καθώς παραμένουν από την κυβέρνηση, μπορεί να προχωρήσουν σε μειώσεις των ωρών εργασίας των υπαλλήλων τους ή και να κάνουν απολύσεις».\nΟ ίδιος επισήμανε πως ένα μεγάλο ποσοστό των εμποροϋπαλλήλων λάμβανε λιγότερα από τον νυν κατώτατο μισθό και οι εργοδότες θα έπρεπε στο τέλος του Φεβρουαρίου να κάνουν τις αναπροσαρμογές, εκτός και αν προχωρήσουν σε άλλες μισθολογικές αναδιαρθρώσεις.\nΠροηγούμενο ΆρθροΗμερίδα Ιππασίας του ιππικού ομίλου Ιπ.Ο.Τ.Ι.Σ.,Επόμενο ΆρθροΤι είπε στην απολογία της πασίγνωστη ηθοποιός για το «σουσάδικο της κόκας»


To σπορ μοντέλο που γίνεται το επίσημο αυτοκίνητο της Μπαρτσελόνα - Πρόκειται για τετρακίνητο SUV, με ισχύ έως 310 ίππους - gocar.gr - GoForward\nΠρόκειται για τετρακίνητο SUV, με ισχύ έως 310 ίππους\nΚώστας Μπιτσικώκοςστις 12.07.2020\nΟ δρόμος με τις τεράστιες λακκούβες – Πραγματικά δεν αντέχεις να το βλέπεις\nΗ σημασία που δίνει η SEAT στην Cupra, το παρακλάδι της με αποκλειστικά σπορ μοντέλα, είναι ξεκάθαρη. Φαίνεται από το γεγονός ότι το ηλεκτρικό της el-Born θα φέρει το σήμα της Cupra, όπως επίσης από την επιλογή του Formentor ως επίσημου αυτοκινήτου της Μπαρτσελόνα.\nΠρόκειται για ένα σπορ SUV μήκους 4.450 mm και πλάτος 1.839 mm, το οποίο είναι το πρώτο μοντέλο που εξελίχθηκε αποκλειστικά για την Cupra. Το CUPRA Formentor θα λανσαριστεί αρχικά με δύο κινητήρες υψηλών επιδόσεων. Στην κορυφή της γκάμας βρίσκεται ένας 2.0 TSI με ισχύ 310PS και ροπή 400Nm. Ο κινητήρας αυτός θα συνδυαστεί με το σύστημα τετρακίνησης 4Drive.\nΤο CUPRA Formentor, ωστόσο, κοιτάζει το μέλλον για αναβαθμισμένη μετάβαση προς την ηλεκτροκίνηση, ενσωματώνοντας την υβριδική τεχνολογία plug-in υψηλής απόδοσης. Ο βενζινοκινητήρας 1.4 TSI 150PS συνδυασμένος με ηλεκτρικό μοτέρ 116 PS και μπαταρία ιόντων λιθίου 13 kWh, επιτρέπει στο CUPRA Formentor να επιτύχει τις επιδόσεις που οι πελάτες περιμένουν, πάντα σε αρμονία με την ελαχιστοποίηση των επιπτώσεων στο περιβάλλον. Η συνδυαστική μέγιστη ισχύς είναι 245 ίπποι και η ροπή 400 Nm, με ηλεκτρική αυτονομία περίπου 50 km. Και οι δύο συνδυασμοί κινητήρων επωφελούνται από ένα κιβώτιο ταχυτήτων DSG με διπλό συμπλέκτη που βοηθάει τις αλλαγές των ταχυτήτων να γίνουν πιο ομαλές.\nΩς επίσημο αυτοκίνητο της Μπαρτσελόνα, το Formentor θα εμφανίζεται σε διάφορες εκδηλώσεις της δημοφιλούς ποδοσφαιρικής ομάδας, ενώ όσοι παίκτες της το επιθυμούν θα μπορούν να το οδηγούν ως το εταιρικό τους αυτοκίνητο. Ήδη εξέφρασε τη σχετική επιθυμία ο τερματοφύλακας Marc ter Stegen, ο οποίος είναι και πρεσβευτής της Cupra.\nΛέτε να δούμε και τον Messi στο τιμόνι του Formentor;\nCar news: Δες εδώ όλες τις ειδήσεις της ημέραςΑνακοινώθηκαν οι τιμές των ηλεκτρικών Kia e-Niro και e-Soul‘100 χρόνια Mazda’ - Όλη η ιστορία της μάρκας μέσα σε ένα ψηφιακό βιβλίο-αφιέρωμαΑν ενδιαφέρεσαι για αυτή τη σπάνια Lancia Delta Integrale Martini Evo 5 πρέπει να βιαστείς!\n30 Ιουλίου 2020 17:00\nΌλα τα Cupra μαζί: Leon, Formentor και Ateca - Μια γκάμα υψηλών επιδόσεων!\n30 Ιουλίου 2020 15:30\nGLA, Kuga ή Captur; Ποιο από τα 3 SUV ψηφίσατε ότι σας ταιριάζει καλύτερα;\n2 Αυγούστου 2020 10:00\nΑνάκληση Audi A4, A5, A6, A7 & Q5


"Των οικιών υμών εμπιμπραμένων υμείς ξεκατινιάζεστε" | VIMA Online\nΓΙΟΡΤΑΖΟΥΝ: Βερενίκη... Βερενίκη, Βερονίκη, Βερόνικα, Βερούλα, Βέρα 12 ΙΟΥΛΙΟΥ 2020, 19:32\nΚώστας Δημ. Χρονόπουλος 0 6 ΔΕΚΕΜΒΡΙΟΥ 2019, 13:21\nΟι κομματικοί Πονηρόβλακες, αλλά και οι εξ αυτών ευάριθμοι: Εξυπνόβλακες, συνεχίζουν την αήθη τακτική τους ανεμπόδιστα, ανερυθρίαστα, ανέντιμα και ανθελληνικά.\nΤι είδους... κομματοπίτουρα κουβαλάνε στο κρανίο τους; Που το πάνε; Τι ακριβώς επιδιώκουν;\nΥΓ2: Καιρός να συνέλθουμε. Να αφυπνιστούμε. Να φερθούμε ελληνόπρεπα. Είναι ήδη αργά συνέλληνες.


[Συμμετοχές] Καλοκαιράκι 2017 - Σελίδα 104 - Το κυνήγι του κρυμμένου Θησαυρού ! - Xiaomi-Miui.gr\n104Σελίδα 104 από 167\nΜαι 19th 2017, 11:11pm\nΝΑΙ! Πριν από λίγο βρήκα και εγώ ακόμη έναν κρυμμένο θησαυρό !!! Για όσους απορούν ποιός είναι αυτός ο θησαυρός, ρίξτε μία ματιά εδώ => xiaomi-miui.gr/community/index.php/Thread/25399 ΕΝΕΡΓΕΙΕΣ ΜΕΤΑ ΤΗΝ ΚΛΟΠΗ/ΑΠΩΛΕΙΑ ΣΥΣΚΕΥΗΣ\nΜαι 19th 2017, 11:33pm\nΝΑΙ! Πριν από λίγο βρήκα και εγώ ακόμη έναν κρυμμένο θησαυρό !!! Για όσους απορούν ποιός είναι αυτός ο θησαυρός, ρίξτε μία ματιά εδώ => xiaomi-miui.gr/community/index.php/Thread/25399 Παράθεση\nΜαι 19th 2017, 11:36pm\nΝΑΙ! Πριν από λίγο βρήκα και εγώ ακόμη έναν κρυμμένο θησαυρό !!! Για όσους απορούν ποιός είναι αυτός ο θησαυρός, ρίξτε μία ματιά εδώ => xiaomi-miui.gr/community/index.php/Thread/25399 (Στρατολόγησις Σκληκιών)\nΜαι 19th 2017, 11:47pm\nΝΑΙ! Πριν από λίγο βρήκα και εγώ ακόμη έναν κρυμμένο θησαυρό !!! Για όσους απορούν ποιός είναι αυτός ο θησαυρός, ρίξτε μία ματιά εδώ => xiaomi-miui.gr/community/index.php/Thread/25399 --------------------------------------------------------------------------------------------------------\nΜαι 20th 2017, 12:09am\nΜαι 20th 2017, 12:11am\nΜαι 20th 2017, 12:12am\nΝΑΙ! Πριν από λίγο βρήκα και εγώ ακόμη έναν κρυμμένο θησαυρό !!! Για όσους απορούν ποιός είναι αυτός ο θησαυρός, ρίξτε μία ματιά εδώ => xiaomi-miui.gr/community/index.php/Thread/25399 Διαφήμιση\nΜαι 20th 2017, 12:33am\nΜαι 20th 2017, 7:28am\nΜαι 20th 2017, 8:09am\nΝΑΙ! Πριν από λίγο βρήκα και εγώ ακόμη έναν κρυμμένο θησαυρό !!! Για όσους απορούν ποιός είναι αυτός ο θησαυρός, ρίξτε μία ματιά εδώ => xiaomi-miui.gr/community/index.php/Thread/25399 Mi4c : XTVRbeta1 Stable V8.2.3\nΜαι 20th 2017, 8:14am\nΝΑΙ! Πριν από λίγο βρήκα και εγώ ακόμη έναν κρυμμένο θησαυρό !!! Για όσους απορούν ποιός είναι αυτός ο θησαυρός, ρίξτε μία ματιά εδώ => xiaomi-miui.gr/community/index.php/Thread/25399 Take a walk on the wild side\nΜαι 26th 2017, 9:51pm


AFAIA: Πως να αυξήσετε τα κρούσματα "διαφωτίζοντας" το κοινό.\nΠως να αυξήσετε τα κρούσματα "διαφωτίζοντας" το κοινό.\nΓιατί μία ομάδα ατόμων απεσταλμένων από το Υπουργείο Παιδείας και ειδικώς εκπαιδευμένοι περί των ναρκωτικών ουσιών, έκανε διαλέξεις σε σχολεία και αμέσως είχαμε αύξηση των κρουσμάτων σε αυτά τα σχολεία;\nΔιότι οι εκπαιδευμένοι "φίλοι" μας παρουσίαζαν στα σχολεία και "τρόπους παρασκευής ναρκωτικών με πιθανές (!) επιδράσεις"..... δηλαδή ήταν ειδικώς εκπαιδευμένοι στην... διάδοση! Ευτυχώς διαμαρτυρήθηκαν σύλλογοι γονέων και τους σταμάτησαν.


Αντιμέτωπος με τη θανατική ποινή ο γιος του Καντάφι- ΒΙΝΤΕΟ - Newsit.gr\nNewsit / Κόσμος / Αντιμέτωπος με τη θανατική ποινή ο γιος του Καντάφι- ΒΙΝΤΕΟ\nΔημοσιεύθηκε: 19.11.2011 | 22:52\nΟπως είπε ο ο Μοχάμεντ αλ Αλάγκι, ο μεταβατικός υπουργός Δικαιοσύνης της Λιβύης, ο Σαϊφ «παρακίνησε άλλους να σκοτώνουν ανθρώπους, καταχράστηκε δημόσιο χρήμα, είχε συμμετοχή στη στρατολόγηση μισθοφορικού στρατού, Ομως αυτά είναι μέρος, μόνον, του κατηγορητηρίου, που θα συντάξει ο γενικός εισαγγελέας».\nΤο Στέιτ Ντιπάρτμεντ ζήτησε απο τις λιβυκές αρχές «ανθρώπινη μεταχείριση» για τον Σαΐφ αλ Ισλαμ Καντάφ. Η εκπρόσωπός του, Νικόλ Τόμπσον, αποσαφηνίζοντας ότι «η Ουάσινγκτον δεν έχει τον τρόπο να επιβεβαιώσει με δικά της μέσα τη σύλληψη του γιού του Καντάφι», επισήμανε ότι «αυτή αποτελεί νέο βήμα προς την Ειρήνη και τη Δημοκρατία, τις οποίες ο λιβυκός λαός δικαιούται».\nΣυγχρόνως η κα Τόμπσον ζήτησε η κυβέρνηση στην Τρίπολη «να έχει συνεργασία με το Διεθνές Ποινικό Δικαστήριο στο πλαίσιο της μελλοντικής οργάνωσης της δίκης» του Σαΐφ αλ Ισλάμ Καντάφι.\nΣύμφωνα με τον Άχμεντ Αμάρ, μαχητή που ήταν στην ομάδα που συνέλαβε τον γιου του Καντάφι, ο Σάιφ αλ- Ισλάμ και οι σωματοφύλακές του συνελήφθησαν χωρίς να αντισταθούν. Κατα τον ίδιο, οι μαχητές πυροβόλησαν στον αέρα και σταμάτησαν δύο αυτοκίνητα που μετέφεραν τον Καντάφι και τη συνοδεία του στην έρημο περίπου 70 χιλιόμετρα έξω από τη μικρή πόλη Ομπάρι. Όταν οι μαχητές ζήτησαν να μάθουν την ταυτότητα του Σάιφ αλ- Ισλάμ εκείνος απάντησε ότι ονομάζεται «Αμπντελσαλάμ», που σημαίνει αυτός που υπηρετεί την ειρήνη. Όμως οι μαχητές τόν αναγνώρισαν και τόν συνέλαβαν. «Στην αρχή ήταν πολύ φοβισμένος. Νόμιζε ότι θα τόν σκοτώσουμε» ανέφερε ο μαχητής.


Τα κύτταρα - OneMagazino\nHome Αποκλειστικά Genius Τα κύτταρα\n19.3.18 Αποκλειστικά, Genius,\nΌλα τα ζώα και τα φυτά περιέχουν εκατομμύρια μικροσκοπικά κύτταρα τα οποία αποτελούνται από μία ζελατίνη πλούσια σε νερό. Το νερό είναι ικανό να διαλύει τις απαραίτητες για τη ζωή ουσίες των κυττάρων όπως τις πρωτεΐνες και τα σακχαρα και να τις μεταφέρεις τα μέρη του σώματος που τις έχουν ανάγκη. Τα κύτταρα προστατεύονται από μία μεμβράνη η οποία ελέγχει την είσοδο και την έξοδο των ουσιών. Τα κύτταρα είναι γερά ενωμένα μεταξύ τους σχηματίζοντας οι γέφυρες οι σωλήνες με τέτοιο τρόπο ώστε κάθε θρεπτική ουσία να περνά από το ένα κύτταρο στο άλλο.\nΤο νερό των ζωντανών οργανισμών.\nΔεν περιέχουν όλοι οι οργανισμοί την ίδια ποσότητα νερού για παράδειγμα οι μέδουσες αποτελούνται σχεδόν αποκλειστικά από νερό 98% του βάρους τους ενώ μερικά χυμώδη φρούτα και λαχανικά όπως η ντομάτα περιέχουν μέχρι και 90% νερό. Οι σπόροι αντίθετα περνούν την περίοδο του χειμώνα σχεδόν αφυδατωμένη σχεδόν χωρίς καθόλου νερό 10%.\nPosted by Magazino1 on 19.3.18


Kate Winslet: «Γνωρίζω τουλάχιστον 4 ηθοποιούς που κρύβουν τη σεξουαλικότητά τους» | Γόβα Στιλέτο\nΑρχική Lifestyle Kate Winslet: «Γνωρίζω τουλάχιστον 4 ηθοποιούς που κρύβουν τη σεξουαλικότητά τους»\nΤρίτη 06 Απριλίου 2021, 20:30\nΌπως είπε χαρακτηριστικά η ηθοποιός «δεν μπορώ να σας πω πόσους νεαρούς ηθοποιούς γνωρίζω -κάποιοι είναι πολύ γνωστοί, κάποιοι μόλις ξεκινούν- που είναι τρομοκρατημένοι μήπως οι σεξουαλικές προτιμήσεις τους αποκαλυφτούν και τους εμποδίσουν από το να πάρουν ρόλους straight χαρακτήρων».\nΗ ηθοποιός τόνισε ότι ένας διάσημος ηθοποιός μόλις πήρε έναν Aμερικανό ατζέντη κι εκείνος του είπε 'καταλαβαίνω ότι είσαι bisexual. Δεν θα το δημοσιοποιούσα αυτό. Μπορώ να σκεφτώ τουλάχιστον 4 ηθοποιούς που κρύβουν την σεξουαλικότητά τους. Είναι οδυνηρό. Γιατί φοβούνται ότι θα τους ανακαλύψουν. Κι αυτό που λένε είναι 'δεν θέλω να αποκαλυφτώ'», είπε εξηγώντας ότι αυτό το στίγμα αφορά κυρίως στους άντρες.\nΥπάρχει η ανάγκη, είπε η Winslet «το Hollywood να αφήσει αυτές τις αηδίες του τύπου 'μπορεί να υποδυθεί τον straight αφού εμφανώς είναι γκέι; Αυτό θα έπρεπε να είναι παράνομο. Δεν μπορείτε να φανταστείτε πόσο διαδεδομένη άποψη είναι. Και δεν μπορεί να φιλτραριστεί στην ερώτηση εάν οι γκέι μπορούν να υποδυθούν τους γκέι. Γιατί οι ηθοποιοί μερικές φορές επιλέγουν να μην αποκαλύψουν την σεξουαλικότητά τους για προσωπικούς λόγους και δεν αφορά κανέναν αυτό. Ίσως θέλουν να κρατήσουν κρυφή την ιδιωτική τους ζωή, ίσως επειδή ντρέπονται».\nΗ Kate Winslet συνέχισε λέγοντας πως θα μπορούσε να συζητήσει για το πως νιώθει η ίδια «να υποδύομαι μια λεσβία και πιθανόν να παίρνω αυτόν τον ρόλο από κάποιον άλλο. Αλλά τέλειωσα με τον να μην είμαι ειλικρινής για το ποιες είναι οι αληθινές απόψεις και ξέρω ότι ο ρόλος δεν προσφέρθηκε σε κανέναν άλλο. Όταν δέχτηκα αυτόν τον ρόλο είχα την ευκαιρία να φέρω μια ιστορία LGBTQ στα σαλόνια» είπε για τον ρόλο της στην ταινία «Ammonite».\nΌπως είπε η ηθοποιός δεν θέλει να τα βάλει με το Hollywood, απλά θέλει να βοηθήσει τους νέους ηθοποιούς για να βρουν τρόπους να κάνουν τη βιομηχανία του θεάματος πιο ανοιχτή σε αυτά τα θέματα, «να υπάρχουν λιγότερες διακρίσεις και ομοφοβία».


Χαιρετισμός Υπουργού Αναπληρωτή ΠΕΚΑ στο 7ο Διεθνές Red Business Forum - EnergyIn\nΧαιρετισμός Υπουργού Αναπληρωτή ΠΕΚΑ στο 7ο Διεθνές Red Business Forum\n· Βελτίωση και απλοποίηση των σχεδιαστικών εργαλείων και επιτάχυνση των διαδικασιών.\n· Αποκέντρωση των αρμοδιοτήτων.\n· Θέσπιση διαδικασίας αξιολόγησης και αναθεώρησης των εγκεκριμένων σχεδίων ανά τακτά χρονικά διαστήματα.\n· Εξασφάλιση κοινής ορολογίας στα επίπεδα σχεδιασμού και σε διάφορου τύπου σχέδια και κανόνες.\n· Υιοθέτηση της αρχής της ευελιξίας στο σύστημα του χωροταξικού και πολεοδομικού σχεδιασμού στη βάση κατάλληλων κριτηρίων, ή μεγεθών. Καθιερώνεται η Παρακολούθηση και Αξιολόγηση των θεσμοθετημένου σχεδιασμού, ανεξαρτήτως επιπέδου.\n· Αναθεώρηση και επικαιροποίηση των υφιστάμενων γενικών πολεοδομικών κανόνων.\n· Ενσωμάτωση του περιβαλλοντικού στο χωρικό σχεδιασμό, που θα οδηγήσει στη συντόμευση των διαδικασιών και θα διασφαλίσει τη χάραξη αναπτυξιακής και περιβαλλοντικής πολιτικής, με ταυτόχρονη δημιουργία ασφαλούς πλαισίου ανάπτυξης ιδιωτικών επιχειρηματικών δραστηριοτήτων και δημοσίων έργων.\n· Δημιουργία αποτελεσματικού συστήματος γεωχωρικών πληροφοριών, για τροφοδότηση όλων των διαδικασιών σχεδιασμού και αδειοδότησης.\n1) Στην αναθεώρηση του Ειδικού Πλαισίου Χωροταξικού Σχεδιασμού και Αειφόρου Ανάπτυξης για τον Τουρισμό και της Στρατηγικής Μελέτης Περιβαλλοντικών Επιπτώσεων αυτού. Στόχος, η παροχή των αναγκαίων κατευθύνσεων για τη προώθηση της βιώσιμης τουριστικής ανάπτυξης, στο πλαίσιο της αειφόρου, ισόρροπης, συνεκτικής και ολοκληρωμένης διαχείρισης του χώρου. Η διεργασία αυτή βρίσκεται σε προχωρημένο στάδιο και η συνεργασία με το Υπουργείο Τουριστικής Ανάπτυξης είναι άριστη.\n2) Στην Αναθεώρηση και εξειδίκευση των 12 Περιφερειακών Πλαισίων Χωροταξικού Σχεδιασμού & Αειφόρου Ανάπτυξης. Πραγματοποιείται καταγραφή και αξιολόγηση των νεώτερων στοιχείων που αφορούν την τροποποίηση, συμπλήρωση ή έγκριση νέων αναπτυξιακών προγραμμάτων με χωρικές επιπτώσεις στο επίπεδο της Περιφέρειας, που προωθούνται σε Ευρωπαϊκό, Εθνικό και Περιφερειακό επίπεδο.\ntags: Red Business Forum Σταύρος Καλαφάτης ΥΠΕΚΑ\nεπόμενο Απάντηση Λιβιεράτου στον τομέα Πράσινων Πολιτικών & Οικολογίας ΔΗΜΑΡ


Πρόδρομα περιβαλλοντικά κινήματα - ppt κατέβασμα\nΠρόδρομα περιβαλλοντικά κινήματα\nΔημοσίευσεAndries Collias Τροποποιήθηκε πριν 3 χρόνια\nΠαρουσίαση με θέμα: "Πρόδρομα περιβαλλοντικά κινήματα"— Μεταγράφημα παρουσίασης:\n1 Πρόδρομα περιβαλλοντικά κινήματα\nΣχολιασμός των πρόδρομων περιβαλλοντικών κειμένων από την αρχαία Ελλάδα μέχρι τον 19ο αιώνα. Περιβαλλοντικό ενδιαφέρον στη Βρετανία και στις Η.Π.Α..\n2 Αρχαία Ελλάδα: Φόβος και σεβασμός στην άγρια φύση.\nΑναφορές σε πολλά κείμενα για την καταστροφή-μείωση των δασών Σε μερικές πόλεις τα δάση τα επόπτευαν οι «υλοροί», δασοφύλακες δηλαδή, οι οποίοι είχαν φυλάκια και κάνανε περιπολίες.\n3 Αρχαία Ελλάδα: Η προστασία των δασών επιβαλλόταν από τους ίδιους τους νόμους, ακόμα και στις ιδιωτικές εκτάσεις. Ανακήρυξη μεγάλων δασικών εκτάσεων σε ιερά άλση ή προστατευόμενες περιοχές. Απαγόρευση κοπής δέντρων και συλλογής ξύλων ή πεσμένων φύλλων. Μεγαλύτερο παράπτωμα η φωτιά ή η ρύπανση πηγών.\n4 14ος αιώνας, Πολωνία: Πρώτα μέτρα για την προστασία κάποιων ειδών των οποίων ο πληθυσμός σταδιακά εξαφανιζόταν. 16ος αιώνας: ενημέρωση του κοινού για τις ομορφιές της εξοχής από ερασιτέχνες φυσιολάτρες. Έναρξη οργανωμένου περιβαλλοντικού ενδιαφέροντος, στη Μεγάλη Βρετανία και Αμερική.\n5 Βρετανία: Αυξανόμενο ενδιαφέρον του κοινού για τη φυσική ιστορία (Δαρβίνος). Οι αλλαγές στα μέσα μεταφοράς έκαναν πιο εφικτή την επαφή με την εξοχή για σπουδές και αναψυχή. Αντιδράσεις για την αστική ανάπτυξη\n6 Η.Π.Α.: Συνεχιζόμενη επέκταση της ανθρώπινης δραστηριότητας, και περιορισμός της άγριας φύσης. 19ος αιώνας, Η.Π.Α.: Το πρώτο μαζικό κίνημα για τη διατήρηση της φύσης. συμβίωση του ανθρώπου με την άγρια φύση και επιστροφή στις ατομιστικές και ελευθεριακές ρίζες της αμερικάνικης δημοκρατίας. Ανάπτυξη δύο ρευμάτων: α) ανθρωποκεντρική αντίληψη, φύση στην υπηρεσία του ανθρώπου β) βιοκεντρική αντίληψη, φύση σημαντική και ανεξάρτητη του ανθρώπου\n7 Επιτυχίες του κινήματος:\nΑνάπτυξη της δασοπονίας, καθιέρωση της δασοφυλακής και θεσμοθέτηση μέτρων για τη προστασία πουλιών και ζώων, αλλά και ολόκληρων περιοχών, Το 1872 ιδρύθηκε το πρώτο Εθνικό Πάρκο στις Η.Π.Α. και ακολούθησαν η Αυστραλία (1879), ο Καναδάς (1885) και η Νέα Ζηλανδία το 1894 1893: με νόμο επιβάλλονται περιορισμοί στο Εθνικό Πάρκο Γιελοουστοουν.\n8 Διεθνείς κινήσεις για την προστασία του περιβάλλοντος\n1913 Α΄ Διεθνής Συνάντηση για την Προστασία της Φύσης στη Βέρνη 1923 Α΄ Διεθνές Συνέδριο για την Προστασία της Φύσης στο Παρίσι 1928 ιδρύεται το Διεθνές Γραφείο Προστασίας της Φύσης στις Βρυξέλλες 1948 ιδρύεται η Παγκόσμια οργάνωση για τη Φύση\n9 Σύγχρονο περιβαλλοντικό κίνημα\nΈναρξη σύγχρονου περιβαλλοντικού κινήματος: τέλη του 1950 και αρχές του 1960. Αίτια έναρξης του κινήματος: το μέγεθος και η ένταση των περιβαλλοντικών προβλημάτων, απαιτούν την ύπαρξη ορίων στην οικονομική μεγέθυνση του βιομηχανικού πολιτισμού. Ημερομηνία σταθμός στην εξέλιξη του περιβαλλοντικού κινήματος: 22 Απριλίου του 1970: πρώτη Μέρα της Γης (Earth Day) στις Η.Π.Α. από την ομάδα «Περιβαλλοντική Δράση». 1972 υπό την αιγίδα του ΟΗΕ πραγματοποιείται στη Στοκχόλμη η πρώτη διεθνής Διάσκεψη με θέμα «Το περιβάλλον του Ανθρώπου» αναγνωρίστηκαν σε επίπεδο κυβερνήσεων τα προβλήματα του περιβάλλοντος και η αναγκαιότητα της ενεργής δραστηριοποίησης για την επίλυσή τους\n10 1968, ίδρυση της Λέσχης της Ρώμης (Club of Rome) από ομάδα βιομηχάνων, επιστημόνων, πολιτικών και διανοούμενων από 10 διαφορετικές χώρες. Στόχοι: προώθηση της έρευνας για την κατανόηση του πλανήτη και τη μελέτη των παγκόσμιων περιβαλλοντικών φαινομένων, ώστε να διαμορφωθούν και να προωθηθούν οι κατάλληλες πολιτικές παγκοσμίως. 1972, εργασία με τίτλο: Τα όρια της ανάπτυξης (The Limits to Growth): αν η ανάπτυξη συνεχιζόταν, η ανθρωπότητα θα καταστρεφόταν από την εξάντληση των φυσικών πόρων και τη συσσώρευση ρύπανσης.\n11 Ένα προσχέδιο για την Επιβίωση (A Blueprint for Survival)\n12 1972 Μεγάλη Βρετανία 37 επιστήμονες (υπό την καθοδήγηση του Edward Goldsmith) στηριζόμενοι σε άλλες έρευνες κατέληξαν σε ένα σχέδιο σχετικά με τις ενέργειες που πρέπει να γίνουν για τη διατήρηση του φυσικού περιβάλλοντος. Στόχος: σοκ και αφύπνιση της κοινής γνώμης. Αναζήτηση της ιδανικής κοινωνικής δομής. Απώτερος στόχος να πεισθούν οι κυβερνήσεις τα εργατικά σωματεία και οι πολίτες ότι μόνο αλλάζοντας την κοινωνία μπορούμε να διατηρήσουμε το περιβάλλον\n13 Κύριο μήνυμα: κατανόηση του προβλήματος από την κυβέρνηση και τήρηση της υπόσχεσής τους για μείωση του ρυθμού αύξησης του πληθυσμού. Περιορισμός της οικονομικής και πληθυσμιακής αύξησης των βόρειων αναπτυγμένων χωρών Δημιουργία αποκεντρωμένων κοινωνιών βασισμένων στη λογική της αυτάρκειας.\n14 Rachel Carson Το 1962, η Rachel Carson σημάδεψε την απαρχή\nτης περιβαλλοντικής επανάστασης με την έκδοση του βιβλίου της Η Σιωπηλή Άνοιξη. Η Carson είχε εκπαιδευτεί ως θαλάσσια βιολόγος και συνεργαζόταν με το Αμερικανικό Γραφείο Αλιείας. Γι’ αυτό και τα πρώτα της βιβλία – όπως το The Sea Around Us, που εκδόθηκε το 1951, καθώς και το On the Edge of the Sea, που εκδόθηκε το 1955 – αναφέρονταν στη θαλάσσια ζωή.\n15 Rachel Carson Το τρίτο βιβλίο της, Η Σιωπηλή Άνοιξη, κινήθηκε σε\nδιαφορετικό ύφος από τα δύο προηγούμενα, χωρίς ωστόσο να ξεφεύγει από τον τομέα της οικολογίας και χωρίς να καταφεύγει σε πολιτικές δηλώσεις (Thomashow, 1995- Young, 1990). Ενώ στα δύο πρώτα βιβλία της η Carson παραθέτει παρατηρήσεις της από την επαφή της με τη φύση και τα συναισθήματα που της προκαλούνται, στο επόμενο βιβλίο αναφέρεται στις σοβαρές επιπτώσεις που έχουν οι ανθρώπινες δραστηριότητες στην ίδια τη φύση (Thomashow, 1995).\n16 Rachel Carson Πιο συγκεκριμένα, αναφέρεται στις επιπτώσεις που έχει η\nχρήση χημικών σκευασμάτων για τους εχθρούς των καλλιεργειών (ζιζάνια και παράσιτα) στις τροφικές αλυσίδες. Χρησιμοποιώντας παραστατικά παραδείγματα, περιγράφει πώς τα βιοκτόνα, που χρησιμοποιούνται ευρέως στη γεωργία, στα δάση, στην κηπουρική και στο σπίτι, μπορούν να συσσωρευτούν στο περιβάλλον και να συμβάλουν στη γενικότερη καταστροφή της άγριας ζωής (Nelissen et al., 1997).\n17 Rachel Carson Η Carson τονίζει ότι, πλέον, ο\nκόσμος δεν έχει να κάνει με σημειακές και μικρές ποσότητες δηλητηρίου, που απελευθερώνονται στο περιβάλλον κατά λάθος, αλλά με μια συνεχή και έντονη επιβάρυνση του συνόλου του περιβάλλοντος (McCormick, 1995).\n18 Rachel Carson Αναφέρει, επίσης, ότι τα έντομα και οι μικροοργανισμοί που επιθυμούμε να εξοντώσουμε μπορούν γρήγορα να αντιδράσουν στα βιοκτόνα και να εξελιχθούν σε οργανισμούς ικανούς να προσαρμοστούν στο νέο τους περιβάλλον.\n19 Rachel Carson Ο άνθρωπος, με τη σειρά του, δημιουργεί ισχυρότερα\nβιοκτόνα, για να καταπολεμήσει τους εξελιγμένους οργανισμούς. Έτσι εισέρχεται σε ένα φαύλο κύκλο, που έχει ως αποτέλεσμα την αύξηση της επικινδυνότητας και την αθέλητη δηλητηρίαση πουλιών, ψαριών και άλλων ζώων.\n20 Rachel Carson Με τον τρόπο αυτό, ο άνθρωπος δηλητηριάζει την ίδια του\nτην τροφή, πράγμα που αποδεικνύεται από την αύξηση των κρουσμάτων καρκίνου στον αμερικανικό πληθυσμό – και, ιδιαίτερα, στους νέους (Young, 1990).\n21 Rachel Carson Ιδιαίτερη έμφαση έδωσε η Carson στις συνέπειες από τη\nχρήση του DDT. Το DDT συντέθηκε για πρώτη φορά το 1874, αλλά οι εντομοκτόνες του ιδιότητες ανακαλύφθηκαν αργότερα από τον Paul Muller. Η ανακάλυψη αυτή χαιρετίστηκε ως μεγάλο επιστημονικό επίτευγμα και χάρισε στον Muller το βραβείο Νόμπελ.\n22 Rachel Carson Το DDT χρησιμοποιήθηκε αποτελεσματικά για την\nκαταπολέμηση των ανθρώπινων εκτοπαρασίτων μετά το Β΄ Παγκόσμιο πόλεμο και στη συνέχεια, στη γεωργία (Ακριώτης, 2000). Λόγω της εύκολης και με μικρό κόστος παρασκευής του, το DDT έγινε το πιο ευρέως χρησιμοποιούμενο βιοκτόνο, προτού οι καταστροφικές του συνέπειες μελετηθούν διεξοδικά (McCormick, 1995).\n23 Rachel Carson Εκτός, βέβαια, της ευρείας αποδοχής από το κοινό, η Σιωπηλή Άνοιξη έγινε δέκτης και πολλών αρνητικών κριτικών από την επιστημονική κοινότητα. Η Carson κατηγορήθηκε από συναδέλφους της επιστήμονες για εκλαΐκευση επιστημονικών θεμάτων και παρερμηνεία ιατρικών κειμένων, που την οδήγησαν σε υποθετικά συμπεράσματα και θεωρίες περί καρκίνου.\n24 Rachel Carson Δέχτηκε επίσης πολύ μεγάλη πίεση από το αμερικάνικο\nΥπουργείο Γεωργίας και πολλές χημικές βιομηχανίες που παρήγαν βιοκτόνα. Οι βιομηχανίες, μάλιστα, προσπάθησαν να περιορίσουν το σάλο που προκάλεσε η έκδοση του βιβλίου με μια καμπάνια καταπολέμησής του, που στοίχισε δολάρια (Muller, 1999).\n25 Rachel Carson Δεν ήταν λίγοι εκείνοι που την κατηγόρησαν ότι, ως γυναίκα, αδυνατούσε να κατανοήσει την επιστημονική υπόσταση των παρασιτοκτόνων, καθώς και ότι η γυναικεία της ευαισθησία την έκανε μια υστερική φυσιολάτρισσα, που δεν δίσταζε να τρομοκρατήσει τον κόσμο, προκειμένου να πουλήσει το βιβλίο της (Thomashow, 1995).\n26 Rachel Carson H Carson, φοβούμενη αυτές τις αντιδράσεις, είχε αποφύγει τα πολιτικά συμπεράσματα στο βιβλίο της. Εντούτοις, είχε αμφισβητήσει το κοινωνικό σύστημα αξιών, το οποίο θεωρούσε σωστή την ικανότητα του ανθρώπου να κυριαρχεί στη φύση. Επίσης, κατηγορούσε ως υπεύθυνους για την καταστροφή τις χημικές βιομηχανίες, τους αγρότες και τις αρχές κάθε τόπου (Young, 1990).\n27 Rachel Carson Οι απόψεις της Carson βρήκαν, ωστόσο, υποστήριξη από\nπεριβαλλοντικές οργανώσεις και σηματοδότησαν την αρχή περαιτέρω ερευνών για το θέμα των βιοκτόνων. Εξαιτίας της επιμονής και της ψυχικής της δύναμης, η συγγραφέας αναδείχθηκε σε πρότυπο για μια υπεύθυνη περιβαλλοντική συμπεριφορά (Thomashow, 1995).\n28 Rachel Carson Μετά την έκδοση της Σιωπηλής Άνοιξης τα βιοκτόνα\nέγιναν θέμα δημόσιας συζήτησης καθ’ όλη τη διάρκεια του 1960. Η απήχηση που είχε το βιβλίο αυτό κίνησε το ενδιαφέρον ακόμη και του Προέδρου John F. Kennedy, ο οποίος, το 1962, ανέφερε το έργο της σε συνέντευξη Τύπου.\n29 Rachel Carson Ο ίδιος σύστησε μια ομάδα ειδικών για να εξετάσει τις θέσεις της Carson, η οποία, το 1963, δημοσίευσε μια αναφορά που ασκούσε κριτική στις χημικές βιομηχανίες και στα μέτρα της Ομοσπονδιακής Κυβέρνησης (McCormick, 1995). Επιπλέον, ο Kennedy ξεκίνησε παγκόσμια περιοδεία, δίνοντας διαλέξεις με σκοπό την ευαισθητοποίηση σε θέματα περιβάλλοντος (Slovic, 1999).\n30 Rachel Carson To DDT και δώδεκα άλλες τοξικές ουσίες απαγορεύτηκαν ή\nπεριορίστηκαν με νόμους σε όλες τις ανεπτυγμένες χώρες μέσα στη δεκαετία του ’70, ωστόσο συνέχισαν να χρησιμοποιούνται σε υπανάπτυκτες χώρες (Ακριώτης, 2000). Η Carson πέθανε το 1964 από καρκίνο, προτού προλάβει να δει τα αποτελέσματα του έργου της.\n31 Περιβαλλοντικά ατυχήματα\n1956: Κόλπος Μιναμάτα (Ιαπωνία), μεταλλική δηλητηρίαση από υδράργυρο, προερχόμενο από θαλάσσια τροφή. Νευρολογικές διαταραχές και 2000 κρούσματα. 1967: Κορνουάλη Βρετανίας, δεξαμενόπλοιο «Torrey Canyon», τόνοι πετρελαίου, θάνατος πουλιών και παράκτιων οργανισμών.\n32 1976: Σεβέζο Ιταλίας, έσκασε ασφαλιστικός δίσκος αντιδραστήρα, 2 κιλά διοξίνης διέφυγαν στην ατμόσφαιρα. Η περιοχή ρυπάνθηκε και εκκενώθηκε. 1978: Love Canal Νέα Υόρκη, 80 τοξικά θάφτηκαν στην περιοχή. Καρκίνος στους ανθρώπους, μαρασμό της βλάστησης. Εκκένωση περιοχής, υψηλές αποζημιώσεις από εταιρεία.\n33 1979: Three Mile Island, Pennsylvania των Η.Π.Α.\nμερική τήξη πυρηνικού αντιδραστήρα εργοστασίου πυρηνικής ενέργειας, διαρροή ραδιενέργειας. Όχι θάνατοι, αλλά σημαντικές μελλοντικές επιπτώσεις. 1984: Bhopal Ινδία, εργοστάσιο παραγωγής παρασιτοκτόνων. Νεκροί: (αναφορές ). Περισσότερα από άτομα με μόνιμες βλάβες, μεταξύ των οποίων χίλιες περιπτώσεις τύφλωσης.\n34 1986: Ουκρανία, έκρηξη και λιώσιμο ενός από τους τέσσερις αντιδραστήρες του σοβιετικού πυρηνικού εργοστασίου του Chernobyl – Ukraine Εξάπλωση ραδιενεργού νέφους σε ακτίνα χιλιομέτρων. Επίσημη καταγραφή: ασθενείς με καρκίνους, θυρεοειδείς όγκους, στειρότητα και καταρράκτη στα μάτια (Αναφορές 4 εκατ.).\n35 1989: ύφαλος πορθμού Prince William, Αλάσκα,\nτόνοι ακατέργαστου πετρελαίου στη θάλασσα από το δεξαμενόπλοιο Exxon Valdez. Πετρέλαιο σε χλμ. παρθένας ακτογραμμής, θάνατος πτηνών. Μείωση του πληθυσμού φαλαινών και άλλων θηλαστικών και σολομών.\n36 1991: Κουβέιτ, ιρακινός στρατός καταστρέφει δεξαμενόπλοια, πετρελαϊκούς σταθμούς και πηγές, βάζοντάς τους φωτιά. Περίπου 1,25 εκ. τόνοι πετρελαίου ρίχνονται στη θάλασσα. 1997: Δασικές πυρκαγιές σε όλο τον κόσμο Κάηκαν τα περισσότερα τροπικά δάση.\n37 1998: Aznalcóllar Ισπανίας,\nΡήγμα σε εργοστάσιο εξόρυξης μετάλλων, διαρροή 4 εκατομμυρίων όξινων υδάτων, ρύπανση έκτασης εκταρίων γης. 1999: Penmarcth Point Βρετανίας, Ρήγμα πετρελαιοφόρο “ERIKA”, διαρροή με τόνων αργού πετρελαίου, εξάλειψη περίπου – πτηνών\n38 2000: Sasar Ρουμανίας, Κατέρρευσε φράγμα στο χυτήριο Aurul, κύμα τοξικών ουσιών 30 – 40 χιλιομέτρων αφάνισε χλωρίδα και πανίδα στο κεντρικό τμήμα του ποταμού Tisza. 2002: ακτές Γαλικίας, το πετρελαιοφόρο «PRESTIGE», υπέστη σοβαρές ζημιές, απελευθερώθηκαν τόνοι αργού πετρελαίου.\n39 Ερμηνεία επέκτασης του περιβαλλοντικού κινήματος\nΆνθηση του κινήματος λόγω πολιτιστικών και δομικών παραγόντων και λιγότερο περιβαλλοντικών. Επιρροή από το «περιβαλλοντικό λόμπι», τα Μ.Μ.Ε. και τους επιστήμονες. Βασικό ενδιαφέρον για το περιβάλλον: η επιδείνωση των περιβαλλοντικών προβλημάτων.\n40 Διαφορές σύγχρονου περιβαλλοντικού κινήματος με το αρχικό\nΜαζικότερο κίνημα όχι μόνο λόγω αύξησης των συμμετεχόντων, αλλά κυρίως ενεργής συμμετοχής τους σε διαδηλώσεις ή ακόμα και με συγκεκριμένες ενέργειες (ακτιβισμός). Μεγαλύτερη αναγνώριση των αλληλεξαρτήσεων των περιβαλλοντικών προβλημάτων.\n41 Χαρακτηριστικό γνώρισμα του περιβαλλοντικού κινήματος:\nπαρά τη περιβαλλοντική ευαισθησία και τη μαζικότητα που το διέκρινε, δεν ήταν ιδεολογικά ομοιογενές. Η περιβαλλοντική κίνηση, λοιπόν, ήταν μια βαθιά διαιρεμένη κίνηση, καθώς αντιπροσώπευε ένα μωσαϊκό ομάδων με μεγάλη ποικιλία περιβαλλοντικών ενδιαφερόντων και δραστηριοτήτων Το περιβαλλοντικό κίνημα αναπτυσσόταν καθ’ όλη τη διάρκεια των δεκαετιών του 1970 και του 1980, ενώ κάμψη παρουσιάζεται τη δεκαετία του 1990.\n42 1987, Πρωτόκολλο του Μόντρεαλ:\nπροστασία της στιβάδας του όζοντος. Πρώτη φορά μια διεθνής συμφωνία αναφέρεται σε ένα πρόβλημα παγκόσμιας και όχι εθνικής εμβέλειας. Τέλη δεκαετίας ’80: η οικολογία επανέρχεται στο προσκήνιο και οι οικολογικές οργανώσεις κινητοποιούν εκατομμύρια πολίτες σε όλο το κόσμο\n43 Εξέλιξη του σύγχρονου περιβαλλοντικού κινήματος\nΣύντομη περιγραφή, δημιουργίας, ανάπτυξης και εξέλιξης των πράσινων κομμάτων σε Ευρώπη, Η.Π.Α και στον Τρίτο Κόσμο.\n44 «Πρασίνισμα» κινημάτων λόγω:\nΠολιτικών δικαιωμάτων μη προνομιούχων κοινωνιών σχετικά ποιότητα του αστικού περιβάλλοντος και την άνιση κατανομή πόρων μεταξύ των ομάδων. Του πολέμου του Βιετνάμ και της χρήσης σύγχρονων όπλων Εμπλοκής του Τρίτου Κόσμου σε πολέμους για την εκμετάλλευση των φυσικών πόρων\n45 1972, Values Party, στη Νέα Ζηλανδία: το πρώτο πράσινο κόμμα (Garner, 1996).\nΌλα τα πράσινα κόμματα πήραν αρκετούς ψήφους στις αρχές του Εξασθένησή τους προς το τέλος της δεκαετίας του 1980 και ιδιαίτερα στις αρχές του 1990.\n46 Ευρώπη: Εμφάνιση όλων των πράσινων κομμάτων την ίδια περίπου εποχή.\nΑνατολική Ευρώπη: τοπικές διαμαρτυρίες εναντίον της ελεγχόμενης από την κυβέρνηση πυρηνικής βιομηχανίας. Δυτική Ευρώπη: πολιτικό πράσινο κίνημα. Περιβαλλοντικές οργανώσεις όχι σημαντικές. Πράσινα κόμματα στα τέλη του 1970.\n47 Ευρώπη: Η «επιτυχία» των πράσινων κομμάτων δε μπορεί από μόνη της να θεωρηθεί ένας καλός δείκτης της αύξησης του ενδιαφέροντος για το περιβάλλον. Μείωση των υποστηρικτών των «πράσινων» κομμάτων λόγω ένταξης περιβαλλοντικών απόψεων στα προγράμματα των πολιτικών δυνάμεων. Άρα: αποδυνάμωση των «πράσινων» κομμάτων.\n48 Η.Π.Α.: Το πολιτικό σύστημα και οι απόψεις των πολιτών στις Η.Π.Α., θεωρούν ότι οι ομάδες πολιτικής πίεσης μπορούν να επηρεάσουν το πολιτικό σκηνικό. Βόρεια Αμερική: περιβαλλοντικά λόμπι. Το πράσινο κίνημα των Η.Π.Α. δεν καταστράφηκε από τον ανταγωνισμό με τα παραδοσιακά κόμματα για εξουσία.\n49 Τρίτος Κόσμος: Οικονομική ανάπτυξη και πολιτική εξέλιξη\nΟργανώσεις που στηρίζονται στην τοπική κοινωνία. Δίκτυο ακτιβιστών: εκδημοκρατισμός και προστασία του παραδοσιακού τρόπου ζωής από τις εξωγενείς επιρροές. Περιβαλλοντικά ζητήματα, τα οποία συνδέονται με δικαιοσύνης και ισότητα\n50 Περιβαλλοντική Δικαιοσύνη\nΗ Περιβαλλοντική Δικαιοσύνη υποστηρίζει την άποψη ότι οι φτωχοί, οι μετανάστες και οι άνθρωποι των μειονοτήτων φέρουν δυσανάλογα βάρη περιβαλλοντικών κινδύνων Οι αρχές του κινήματος της Περιβαλλοντικής Δικαιοσύνης περιλαμβάνουν όχι μόνο ισότιμη προστασία από τους περιβαλλοντικούς κινδύνους ή από προβλήματα που θέτουν σε κίνδυνο τη ζωή και την υγεία των πολιτών, αλλά και το δικαίωμα των πολιτών να ζουν σε κοινότητες που είναι περιβαλλοντικά ασφαλείς, ασχέτως χρώματος, καταγωγής ή εισοδήματος\n51 Μη ύπαρξη Περιβαλλοντικής Δικαιοσύνης στις λιγότερο ανεπτυγμένες χώρες.\nΑίτια: μεροληπτικά διαχειριστικά σχέδια και πρακτικές χωροθέτησης αδυναμία πρόσβασης στους μηχανισμούς διαμόρφωσης περιβαλλοντικής πολιτικής απουσία εκλεγμένων αντιπροσώπων πολιτών επιλογή χώρων εκτέλεσης μη δημοφιλών έργων με τις λιγότερες αντιδράσεις κατοίκων\n52 Ιστορία και επιτυχίες του κινήματος\nΤέλη δεκαετίας 1970, Η.Π.Α.: γέννηση του κινήματος της Περιβαλλοντικής Δικαιοσύνης μέσα από τους αγώνες για κοινωνική δικαιοσύνη 1980: συγκρότηση οργανώσεων περιβαλλοντικής δικαιοσύνης σε όλη τη χώρα Με αφορμή τους αγώνες στο Warren County στη Β. Καρολίνα 1991: Α’ Σύνοδος κορυφής των Εγχρώμων πολιτών στην Ουασινγκτον 1993: Σύσταση της Εθνικής Συμβουλευτικής Επιτροπής για τη Περιβαλλοντική Δικαιοσύνη (NEJAC) 1994: Έκδοση του Κανονισμού που απαγορεύει την ομοσπονδιακή χρηματοδότηση προγραμμάτων που εφαρμόζουν μεροληπτικές πρακτικές και ιδιαίτερα τονίζει τη σημασία των συμμετοχικών διαδικασιών και τη πρόσβαση στη πληροφορία\n53 Περιβαλλοντική Δικαιοσύνη σημαίνει:\nποιότητα ζωής, επαρκές σύστημα δημόσιας υγείας, δημοκρατικές διαδικασίες λήψης αποφάσεων, προσωπική αίσθηση ισχύος πολιτιστική και βιολογική ποικιλότητα, σεβαστές και υψηλά τιμώμενες και κυριαρχία της δικαιοσύνης για όλους\n54 Πέντε βασικά χαρακτηριστικά Π.Δ.: (Bullard, 1994)\n1) αρχή δικαιώματος όλων των ανθρώπων να προστατεύονται από την περιβαλλοντική υποβάθμιση, 2) υιοθέτηση ενός μοντέλου δημόσιας υγείας με βάση την αρχή της πρόληψης 3) μετατόπιση του καθήκοντος απόδειξης ενοχής στους ρυπαντές, 4) παραδοχή του ανόμοιου αντίκτυπου σε διαφορετικές ομάδες πληθυσμού, 5) αποκατάσταση επιπτώσεων από περιβαλλοντικούς κινδύνους.\n55 Αίτια συγκρούσεων Π.Δ.: Δημιουργία περιβαλλοντικών κινδύνων λόγω περιβαλλοντικών ανισοτήτων. Ρόλος των διαφόρων φορέων και ομάδων συμφερόντων. Ρόλος της κοινωνικής διαστρωμάτωσης. Δυνατότητα στη διαμόρφωση της περιβαλλοντικής δικαιοσύνης από τα λιγότερο δυνατά κοινωνικά στρώματα.\n56 Περιβαλλοντική Δικαιοσύνη συνέβαλε στη δημιουργία αειφόρου και δημοκρατικής κοινωνίας:\nΔιευρύνοντας την ομάδας υποστηρικτών του περιβαλλοντικού κινήματος με την ενσωμάτωση πολιτών από φτωχότερες και περιθωριοποιημένες κοινότητες, σε δυνατές και ανεξάρτητες οργανωτικές δομές (κατάργηση κοινωνικών συνόρων). Δίνοντας έμφαση στην αλληλεξάρτηση ανάμεσα στα κοινωνικά και περιβαλλοντικά προβλήματα (τοπική κοινωνία ενωμένη). Κινητοποίηση των πολιτών να μιλούν και να δρουν για τον εαυτό τους (ανάπτυξη αισθήματος ισχύος).\n57 Πιλοτικό σχέδιο συμμετοχής πολιτών: (NEJAC)\nΑντιπροσώπευση από ανθρώπους- κλειδιά στους εμπλεκόμενους φορείς και ομάδες συμφερόντων. Μεγαλύτερη γνώση για το ποιοι είναι οι φορείς και ποιες οι ομάδες συμφερόντων και τα ενδιαφέροντα τους. Τηλεφωνικές και γραπτές επαφές. Τροποποιήσεις για τα μειονοτικά και φτωχά τμήματα του πληθυσμού από τις τεχνικές συλλογής πληροφοριών.\n58 Εμπλοκή εκπροσώπων των ομάδων συμφερόντων από τα πρώτα στάδια διαδικασίας διαμόρφωσης πολιτικής.\nΠροώθηση συμμετοχής όλων των εμπλεκόμενων φορέων. Εμπλοκή στις συμμετοχικές διαδικασίες υπαλλήλων της διοίκησης. Συνεργασία με μειονοτικούς φορείς π.χ. έγχρωμα κολέγια, κέντρα Ινδιάνων. Ανοιχτή διαδικασία σε όλα τα μέλη της τοπικής κοινωνίας.\n59 Συμπεράσματα: Στόχος της Περιβαλλοντικής Δικαιοσύνης: περιβαλλοντική προστασία πιο δημοκρατική και πιο δίκαιη απάντηση στα ερωτήματα ποιος προστατεύεται, πόσο και γιατί. Το κίνημα της Περιβαλλοντικής Δικαιοσύνης δίνει έμφαση στη συμμετοχή των πολιτών μέσα από τις συμμετοχικές διαδικασίες.\n60 Σύγχρονο περιβαλλοντικό κίνημα και η σχέση του με άλλα κινήματα\nΑναφορά, χαρακτηριστικά και περιγραφή των κινημάτων της Βαθιάς Οικολογίας και του Οικοφεμινισμού.\n61 Δεκαετίες 1960 – 1970: Σύγχρονο περιβαλλοντικό κίνημα και ταυτόχρονα άλλα κινήματα ενάντια σε: Ρατσισμό Φυλετικές διακρίσεις Πυρηνικά Πόλεμο (Βιετνάμ) Κυρίαρχες αξίες και θεσμούς (χίπις)\n62 Περιβαλλοντικό κίνημα:\nευρύτερη αντίληψη για τη θέση του ανθρώπου στη βιόσφαιρα, για τη σχέση του με το περιβάλλον, καθώς και μια διευρυμένη αντίληψη για την έννοια του όρου "περιβάλλον" (φυσικό, κοινωνικό, πολιτικό, οικονομικό, πολιτιστικό κ.τ.λ.).\n63 Βαθιά Οικολογία Ειρηνική προσπάθεια να επιτευχθεί ένα ριζoσπαστικό ηθικοπλαστικό όραμα: η υπαγωγή του συμφέροντος των ατόμων και των ειδών στην ευημερία ολόκληρης της οικολογικής κοινότητας Κύρια φωνή της βαθιάς οικολογίας: ο Arne Naess, Νορβηγός φιλόσοφος, που το 1972, σε ένα συνέδριο στο Βουκουρέστι, έπλασε τον όρο βαθιά οικολογία, για να εκφράσει την ιδέα ότι η φύση έχει εσωτερική αξία και για να επικρίνει ανθρωποκεντρικό, ρηχό περιβαλλοντισμό για την ωφελιμιστική άποψή του προς τη φύση οι περιβαλλοντικές ανησυχίες πρέπει να υπερβούν τα καθαρώς ανθρώπινα θέματα\n64 Κίνημα της Βαθιάς Οικολογίας:\nΥπάρχει μια δια-πολιτισμική, μεταφυσική, αιώνια φιλοσοφία που αναγνωρίζει την ιερότητα και την αλληλεξάρτηση όλων των μορφών ζωής. Φιλοσοφικές και θρησκευτικές θέσεις (διαφορά χωρίς αλλαγή των στόχων του κινήματος). Αλλαγή της κοινωνίας έτσι ώστε να απαντά στους φυσικούς νόμους (όρια στην ελευθερία των ανθρώπινων ενεργειών). Προσωπικότητα του ατόμου και εσωτερική ισορροπία: προϋποθέσεις για την αποκατάσταση της σχέσης ισορροπίας του ανθρώπου με τη φύση\n65 8 αρχές της Βαθιάς Οικολογίας\nΕυημερία και άνθιση της ανθρώπινης και μη ανθρώπινης ζωής στη Γη έχουν εσωτερική αξία. Πλούτος και ποικιλία των διάφορων μορφών ζωής συνεισφέρουν στην πραγματοποίηση των παραπάνω αξιών (εσωτερικές αξίες). Μείωση του πλούτου και της ποικιλίας μόνο για την κάλυψη ζωτικών αναγκών. Ακμή της ανθρώπινης ζωής και των ανθρώπινων πολιτισμών: συμβατά με μια σημαντική μείωση της ποιότητας ζωής.\n66 Σύγχρονη ανθρώπινη ανάμειξη με το μη ανθρώπινο κόσμο είναι καταχρηστική. Η κατάσταση χειροτερεύει με γοργούς ρυθμούς. Οι πολιτικές πρέπει να αλλάξουν (οικονομικές, τεχνολογικές και ιδεολογικές δομές). Ιδεολογική αλλαγή συνιστά εκτίμηση της ποιότητας ζωής, παρά εμμονή στην αύξηση του βιοτικού επιπέδου (διαφορά ποσότητας- ποιότητας). Υποχρέωση άμεσης ή έμμεσης συμμετοχής στις προσπάθειες υλοποίησης αλλαγών.\n67 Chamberlin, 1997: δυναμικό μοντέλο για ανάπτυξη της ενεργούς δράσης και εφαρμογής των πολιτικών δικαιωμάτων στα πλαίσια των αρχών του κινήματος της βαθιάς οικολογίας. Η κοινότητα μπορεί να οριστεί, ως όλοι εκείνοι για των οποίων την ευημερία ενδιαφερόμαστε τόσο, ώστε να αναλάβουμε δράση. Η δημοκρατική λειτουργία της κοινότητας συνίσταται σε μέλη της, που συμμετέχουν στη λήψη των αποφάσεων που αφορούν την ευημερία της κοινότητας έτσι, ώστε η διακυβέρνηση να μοιράζεται σε όλα τα μέλη.\n68 Άριστη κατάσταση όσον αφορά την εφαρμογή των δημοκρατικών πολιτικών δικαιωμάτων μπορεί να θεωρηθεί η ανάπτυξη των όλο και περισσότερο ευαισθητοποιημένων κοινοτήτων, με μέλη που δραστηριοποιούνται για την συνολική ευημερία και συμμετέχουν στην λήψη των αποφάσεων. Κριτήρια για την άριστη κατάσταση είναι: 1) Ένταση του ενδιαφέροντος μπορεί να κυμαίνεται από απάθεια των μελών της κοινότητας να επενδύσουν χρόνο, ενέργεια, χρήμα και να δράσουν υπέρ των υπολοίπων, έως τη δέσμευση για τη βελτίωση της ευημερίας όλων των μελών της κοινότητας 2) To εύρος συνυπολογισμού Όσο περισσότερο τα μέλη της κοινότητας αντιλαμβάνονται ότι η προσωπική τους ευημερία δεν είναι ξέχωρη από την ευημερία των άλλων που βρίσκονται στην ευρύτερη κοινότητα, η έννοια της προσωπικής τους ταυτότητας διευρύνεται.\n69 Οικοφεμινισμός Εννοιολογικές καταβολές στο Γαλλικό φεμινιστικό κίνημα.\nΤο 1952, η Simone de Beauvoir υπογράμμιζε ότι μέσα στη λογική της πατριαρχίας, η γυναίκα και η φύση εμφανίζονται ως δεύτερες. Francoise d’ Eaubonne, 1974: βιβλίο: «Φεμινισμός ή θάνατος», επινόησε τον όρο «οικοφεμινισμός». Αναγκαιότητα για τις γυναίκες να επιφέρουν την οικολογική επανάσταση, η οποία θα εγγυηθεί την ανθρώπινη επιβίωση.\n70 3 πρόδρομες απόψεις επηρέασαν το κίνημα :\nΟι γυναίκες και η φύση καταδυναστεύονται και οι δύο από τη κυρίαρχη δομή του πατριαρχικού πολιτισμού. Οι γυναίκες είναι πιο ευαίσθητες στη προσβολή της φύσης από τους άνδρες, οι οποίοι και την εκμεταλλεύονται. Προσανατολισμός του φεμινισμού σε θρησκείες και πνευματικές ανησυχίες: βάση τη φύση και κέντρο μια γυναικεία θεότητα. Εμπλοκή των γυναικών στο περιβαλλοντικό κίνημα και στη περιβαλλοντική πολιτική. Συνειδητοποίηση των γυναικών που εμπλέκονται στις περιβαλλοντικές οργανώσεις/ επιστήμες των αδικιών απέναντί τους σε ένα ανδροκρατούμενο έως τότε χώρο.\n71 Ο οικοφεμινισμός : απορρίπτει την κυριαρχία, τον ανταγωνισμό, τον υλισμό, την τεχνολογική και επιστημονική εκμετάλλευση, έμφυτη στα σύγχρονα, ανταγωνιστικά κοινωνικά συστήματα υποθέτει ότι οι υγιείς αλληλεπιδράσεις βασίζονται στη φροντίδα και στη συμπάθεια, στη δημιουργία και στη παγιοποίηση της ζωής Συμπάθεια και φροντίδα για τη φύση είναι μέρος των οικοφεμινιστικών διαδικασιών, επειδή όλη η φύση θεωρείται στενά συνδεδεμένη με τους ανθρώπους και ότι διαθέτει εσωτερική αξία.\n72 Κυριότερα και θεμελιώδη θέματα της οικοφεμινιστικής φιλοσοφία:\nΔιάσταση ανάμεσα στην ανθρωπότητα και τη φύση (διάσταση άνδρα- γυναίκας). Φεμινιστική θεωρία: σχέσεις ανθρώπου και φύσης και μορφές κοινωνικής επικράτησης (κριτική σε κάθε μορφή καταπίεσης). Οι άνθρωποι δεν βρίσκονται ξέχωρα από τη φύση ή πάνω από αυτή, αλλά είναι άρρηκτα συνδεδεμένοι μαζί της.\n73 Δεκαετία 1990: Έντονο και αυξανόμενο ενδιαφέρον για τη σχέση ανάμεσα στη γυναίκα και τη φύση. Επίδραση του φύλου στη διαμόρφωση της περιβαλλοντικής πολιτικής. 1991, Women’s Action Agenda 21: Πρώτο Παγκόσμιο Συνέδριο Γυναικών Για Έναν Υγιή Πλανήτη. Συγκεντρώθηκαν γυναίκες από 83 χώρες. (η διακυβέρνηση, το περιβάλλον, ο μιλιταρισμός, η παγκόσμια οικονομία, η φτώχεια, το δικαίωμα στη γη, η ασφάλεια των τροφίμων, τα δικαιώματα των γυναικών, η υγεία, η επιστήμη, η τεχνολογία και η εκπαίδευση). Κεφάλαιο 24 της Agenda 21 Παγκόσμια Σύνοδος για τη Βιώσιμη Ανάπτυξη, στο Γιοχάνεσμπουργκ της Νότιας Αφρικής, το 2002\n74 Το περιβαλλοντικό κίνημα στην Ελλάδα\nΗ πορεία του περιβαλλοντικού κινήματος στην Ελλάδα από το έως και σήμερα.\n75 Α. Πριν από το 1970 Κατά τη βασιλεία του Όθωνα\nεφαρμογή διαχειριστικών προγραμμάτων για τη δασοπονία και κτηνοτροφία 1922 – 1932: πρώτα φυσιολατρικά, εκδρομικά και ορειβατικά σωματεία, όπως ο Ορειβατικός Σύλλογος Αθηνών και ο Ορειβατικός Σύλλογος Πατρών, που σαν κύριο στόχο είχαν τη γνωριμία με τη φύση 1929: πρώτος δασικός κώδικας για την κατηγορία των "προστατευταίων δασών",\n76 1937: πρώτος ειδικός νόμος για την προστασία της φύσης (ειδικός νόμος "Περί Εθνικών Δρυμών"), ο οποίος περιλαμβάνει την ίδρυση πέντε Εθνικών δρυμών. 1951: Ελληνική Εταιρία Προστασίας της Φύσης (Ε.Ε.Π.Φ.)., από μια ομάδα μελών του Ελληνικού Ορειβατικού Συνδέσμου. Πρώτη οργάνωση για την προστασία του περιβάλλοντος στην Ελλάδα.\n77 Β. Δεκαετία 1970 Μετάφραση στα ελληνικά βιβλίων και άρθρων σχετικών με τα περιβαλλοντικά θέματα (Σπανού, 1998). Σειρά περιβαλλοντικών κινητοποιήσεων, που εξέφραζαν αντίθεση σε προγραμματιζόμενες βιομηχανικές επενδύσεις.\n78 Μετά τη δικτατορία: Επιδείνωση περιβαλλοντικών προβλημάτων λόγω ανάπτυξης της βιομηχανίας: άνθηση περιβαλλοντικών κινητοποιήσεων, ενίσχυσης ενδιαφέροντος για το περιβάλλον και γένεσης του ελληνικού οικολογικού κινήματος. 1974 – 1981: Περιβαλλοντικές κινητοποιήσεις. Τοπικός χαρακτήρας. Ενδιαφέρον για την περιοχή και όχι βαθιά γνώση του περιβάλλοντος.\n79 Γ. Δεκαετία 1980 Θεαματική αύξηση των περιβαλλοντικών ομάδων και μέχρι το 1987 είναι περίπου 200. Μεγαλύτερο ενδιαφέρον για το περιβάλλον. Η οικολογική δράση εντείνεται και δομείται κάτω από νέες πιο οργανωμένες φόρμες .\n80 1982 Πρώτη Πανελλαδική Οικολογική Συνάντηση στη Βαγία της Αίγινας\n, περιοδικό «Νέα Οικολογία»: 111 περιβαλλοντικές κινητοποιήσεις . Πολιτική οικολογία: ίδρυση πρώτων πράσινων κομμάτων. Ένταξη του περιβάλλοντος στον πολιτικό λόγο των υπόλοιπων ''παραδοσιακών" κομμάτων .\n81 Δ. Δεκαετία 1990 και σήμερα Τα πράσινα κόμματα αποσύρονται από το πολιτικό προσκήνιο. Αύξηση των περιβαλλοντικών οργανώσεων. Κυρίαρχος ρόλος: παραρτήματα διεθνών μη κυβερνητικών περιβαλλοντικών οργανώσεων.\n82 Δέκα περιβαλλοντικές οργανώσεις στην Ελλάδα:\nΔέκα περιβαλλοντικές οργανώσεις στην Ελλάδα: WWF Ελλάς, Αρκτούρος, Ελληνική Εταιρεία Προστασίας της Φύσης, Ελληνική Ορνιθολογική Εταιρεία, Ελληνική Εταιρεία για την Προστασία του Περιβάλλοντος και της Πολιτιστικής Κληρονομιάς,\n83 Μεσόγειος ΣΟΣ, Εταιρεία για τη Μελέτη και Προστασία της Μεσογειακής Φώκιας, Σύλλογος για την Προστασία της Θαλάσσιας Χελώνας, Greenpeace Νέα Οικολογία Στις περισσότερες από αυτές τις οργανώσεις τα μέλη δε συμμετέχουν ουσιαστικά\nΚατέβασμα ppt "Πρόδρομα περιβαλλοντικά κινήματα"\nΕνότητα 4η Επιμέλεια:Κωστάκη Νεκταρία Γενικό Λύκειο Μακρύ Γιαλού


Η εκδρομή Πουτζντεμόν στις Βρυξέλλες\nΚαι ξαφνικά ο τύπος με το δυσκολοπρόφερτο όνομα (Πουτζντεμόν) και το περίεργο… μαλλί αποφάσισε ότι πρέπει να μεταβεί άμεσα στις Βρυξέλλες γιατί μεταξύ άλλων χρειάζονταν και έναν Βέλγο δικηγόρο.\nΟ πρόεδρος της Καταλονίας Κάρλες Πουτζντεμόν ενώ έχει καθαιρεθεί από τον πρωθυπουργό της Ισπανίας Μαριάνο Ραχόι μεταβαίνει εκτάκτως και σχεδόν μυστικά στις Βρυξέλλες συνοδευόμενος από 5 υπουργούς της κυβέρνησής του. Όχι για να τον… βοηθήσουν στην επιλογή του δικηγόρου αλλά για να διεθνοποιήσει όπως λέει το ζήτημα της Καταλονίας. Δεν ζητάει άσυλο λέει, ούτε προσπαθεί να αποφύγει τη σύλληψη (λέει επίσης, αλλά ποιος τον πιστεύει) αλλά θέλει εγγυήσεις για να επιστρέψει στην Καταλονία. Τι είδους δεν διευκρινίζει, ελπίζοντας ενδεχομένως ότι θα βρεθούν και ορισμένοι Καταλανοί που θα σκεφτούν ότι κινδυνεύει η ζωή του και όχι ότι προσπαθεί να αποφύγει τη σύλληψη.\nΟ Κάρλες Πουτζντεμόν μπορεί κηρύσσει (με εμφανή απροθυμία και μισόλογα) την ανεξαρτησία της Καταλονίας αλλά φαίνεται να ανησυχεί περισσότερο μήπως «τραυματίσει» ανεπανόρθωτα τον Ραχόι. Μετά την απόφαση καθαίρεσης ο Ραχόι δεν θα είχε άλλη επιλογή από το να τον συλλάβει, γεγονός που προφανώς έτρεψε σε φυγή τον Πουτζντεμόν. Στο σκορ των λαθών έχουμε ισοπαλία. Το τεράστιο λάθος Ραχόι με τη χρήση αστυνομικής βίας την ημέρα του δημοψηφίσματος ισοφαρίστηκε με το «αυτογκόλ» της φυγής του Πουτζντεμόν και τις γελοιότητες που προφασίστηκε για αυτήν.\nΤην ίδια ώρα που ο Πουτζντεμόν… διεθνοποιούσε το θέμα της Καταλονίας και μετέφερε (κατά δήλωσή του) μέρος της κυβέρνησής του στις Βρυξέλλες, το Ανώτατο Δικαστήριο της Ισπανίας τον καλούσε σε κατάθεση, γεγονός που μάλλον θα τον αναγκάσει να τερματίσει άδοξα την επιχείρηση διεθνοποίησης.\nΚαι ενώ ο Πουτζντεμόν «παίζει» τον πολιτικό με έναν ομοϊδεάτη δεξιό αντίπαλο (τον Ραχόι) γίνεται φανερό ότι η ανεξαρτησία της Καταλονίας ήταν απλώς το δικό του «φύλλο συκής», ο δε πολιτικός του «οραματισμός» δεν ξεπερνούσε την διεξαγωγή δημοψηφίσματος με όποιο τρόπο και χωρίς καμία σκέψη για το «μετά».


[άλλα μουσικολογικά] Η μουσική στην Αρχαία Ελλάδα\n(της Αμαλίας Ηλιάδη) | TAR - Διαδικτυακό Περιοδικό για την Κιθάρα\n[άλλα \_'μουσικολογικά\_'] Η μουσική στην Αρχαία Ελλάδα\n(της Αμαλίας Ηλιάδη)\n- Ετυμολογία της λέξης “μουσική”\n- Η λέξη “μουσική”\n- Αρχαία ελληνική μουσική\n- Το θεωρητικό σύστημα\n- Μουσική σημειογραφία\n- Η θέση της μουσικής στην κοινωνία και παιδεία των αρχαίων Ελλήνων\nΕτυμολογία της λέξης “μουσική”\nΗ λέξη “μουσική”, σύμφωνα με τα γραπτά των αρχαίων Eλλήνων ποιητών και φιλοσόφων, παράγεται από το “Μούσα”.\nΤο “Μούσα” πάλι, παράγεται από το “μαούσα” = Μούσα. Το “μα” είναι ρίζα του ρήματος “μάω-μω” (= επινοώ ή ψάχνω ή ζητώ διανοητικά). (Στη δωρική διάλεκτο η λέξη “Μούσα” είναι “Μώσα”).\nΗ λέξη “μουσική” στη σημερινή εποχή σημαίνει την τέχνη των ήχων. Οι αρχαίοι Έλληνες, αντίθετα, έδιναν στη λέξη διαφορετικό νόημα, εννοώντας την αδιάλυτη ενότητα ήχου και λόγου – σημασία που δεν υφίσταται στις μέρες μας.\nΗ μουσική, το δώρο των Μουσών, στην αρχαία Ελλάδα προσδιόριζε και χαρακτήριζε τον άνθρωπο που πράττει, σκέφτεται και αισθάνεται. Έτσι, ως μέσο πνευματικής ωρίμασης, η λέξη που θα χαρακτήριζε την αρχαία ελληνική μουσική δεν είναι η λέξη “τέχνη” αλλά οι λέξεις “παιδεία” και “δύναμη”. Αυτό φαίνεται και από το γεγονός ότι εκείνος που έπαιζε τον αυλό π.χ. ονομαζόταν αυλητής και όχι μουσικός, δηλαδή θεωρούνταν ένας απλός εκτελεστής. Όμως μετά το διαχωρισμό της μουσικής από το λόγο, τη γλώσσα, ο οποίος έγινε λίγο μετά τον Πλάτωνα, βλέπουμε τη χρήση της έννοιας “μουσικός”. Αυτή η μεταβολή έμελλε να είναι η γέννηση μιας αυτόνομης τέχνης που, όπως προαναφέρθηκε, ήταν ενταγμένη μέσα στο λόγο.\nΗ αρχαία ελληνική μουσική κατέχει ιδιαίτερη θέση ανάμεσα στους μουσικούς πολιτισμούς της αρχαιότητας. Ο κυριότερος λόγος γι’ αυτό είναι οπωσδήποτε το γεγονός ότι οι ιστορικές μαρτυρίες και οι πηγές για τη μελέτη του αρχαίου ελληνικού μουσικού πολιτισμού είναι περισσότερες απ’ ό,τι για οποιονδήποτε άλλο μουσικό πολιτισμό της αρχαιότητας. Εκτός όμως απ’ αυτό, και ίσως χάρη σ’ αυτό, ο αρχαίος ελληνικός μουσικός πολιτισμός άσκησε μεγάλη επίδραση σε μεταγενέστερους μουσικούς πολιτισμούς στην Ευρώπη αλλά και στη Μέση Ανατολή, κυρίως στον αραβικό μουσικό πολιτισμό. Η επίδραση αυτή αφορά, τουλάχιστον στην περίπτωση της ευρωπαϊκής μουσικής, την αισθητική της μουσικής, τη μουσική δημιουργία, τη μουσική αγωγή και γενικότερα τη θέση της μουσικής στην παιδεία, τη θεωρία της μουσικής και άλλους τομείς, οι οποίοι είναι σήμερα –όπως άλλωστε και οι προηγούμενοι– αντικείμενο της μουσικολογίας.\nΗ επίδραση της αρχαίας ελληνικής μουσικής σε μεταγενέστερους μουσικούς πολιτισμούς δεν οφείλεται μόνο στις οποιεσδήποτε ιστορικές μαρτυρίες και πηγές σχετικά μ’ αυτή. Οφείλεται, και μάλιστα σε μεγάλο βαθμό, στην επίδραση που άσκησε συνολικά ο αρχαίος ελληνικός και ρωμαϊκός πολιτισμός στη νεότερη Ευρώπη προπαντός στα χρόνια της Αναγέννησης, αλλά όχι μόνο τότε. Η αρχαία ελληνική μουσική έγινε για τους ουμανιστές, αλλά συχνά και για τους μουσικούς της Αναγέννησης, το ιδεατό πρότυπο μουσικής. Έτσι, όπως συμβαίνει συχνά σε παρόμοιες περιπτώσεις, δημιουργήθηκε γύρω από την αρχαία ελληνική μουσική ένας μύθος στηριγμένος περισσότερο στη μουσική πραγματικότητα μεταγενέστερων εποχών και σε ιστορικές πλάνες, παρά στη θετική γνώση των πηγών που διασώθηκαν. Ο μύθος αυτός ήταν οπωσδήποτε παραγωγικός για την εξέλιξη της νεότερης μουσικής, όπως δείχνει π.χ. η γένεση της όπερας. Για τη γνώση όμως της ίδιας της αρχαίας ελληνικής μουσικής είχε αρκετές αρνητικές συνέπειες, τις οποίες η μουσικολογική έρευνα άρχισε να ξεπερνάει από τα μέσα του 19ου αι. και εξής. Απ’ αυτή την εποχή άρχισε ουσιαστικά μια συστηματική έρευνα της αρχαίας ελληνικής μουσικής απαλλαγμένη από τους παραμορφωτικούς φακούς μεταγενέστερων εποχών.\nΠρακτικές πηγές λέγονται τα σωζόμενα αποσπάσματα μουσικής σε μουσική σημειογραφία. Από τις πρακτικές πηγές σώθηκαν κυρίως ύμνοι σε αποσπάσματα και έχουν μεταγραφεί στη σημερινή μουσική γραφή (δύο δελφικοί ύμνοι του Απόλλωνα, ο επιτάφιος του Σικείλου κ.ά.). Τα αποσπάσματα αυτά για την αρχαία ελληνική μουσική είναι ελάχιστα (περίπου 50 συνολικά) και προπαντός μικρά – και συχνά με χάσματα και ελλείψεις στη σημειογραφία.\nΘεωρητικές πηγές λέγονται τα κείμενα για τη μουσική. Στις θεωρητικές πηγές υπάγονται, εκτός από τις ειδικές πραγματείες θεωρίας της μουσικής, και οι πολυάριθμες αναφορές στη μουσική και στη μουσική ζωή που περιέχονται σε λογοτεχνικά, φιλοσοφικά και ιστορικά έργα. Θεωρητικές πηγές αυτής της κατηγορίας ονομάζονται συχνά εδώ φιλολογικές πηγές. Οι θεωρητικές, σε αντίθεση προς τις πρακτικές, είναι πολλές και περιέχουν πολύτιμες και συχνά εκτεταμένες πληροφορίες για πολλά ζητήματα, ωστόσο υπάρχουν κενά και δυσκολίες στην κατανόησή τους. Τα κυριότερα έργα είναι του Αριστόξενου, του Ευκλείδη, του Νικόμαχου και του Αλύπιου (ο οποίος μας δίνει λεπτομερείς πίνακες της αρχαίας ελληνικής μουσικής γραφής).\nΕίναι δύσκολο να προσδιορίσει κανένας χρονικά και γεωγραφικά τα όρια του μουσικού πολιτισμού της αρχαίας Ελλάδας. Μια βασική δυσκολία είναι η διάσταση ανάμεσα στη χρονική προέλευση διαφόρων ειδών πηγών. Έτσι, οι διασωζόμενες θεωρητικές πηγές, όπως και τα σωζόμενα ψήγματα πρακτικών πηγών, χρονολογούνται σχεδόν αποκλειστικά στους πρώτους μεταχριστιανικούς αιώνες. Αντίθετα, οι φιλολογικές και εικονογραφικές πηγές είναι άφθονες ήδη από την περίοδο μεγίστης άνθισης αυτού του πολιτισμού – δηλαδή από τον 7ο ως τον 4ο π.Χ. αιώνα περίπου. Ακολουθώντας λοιπόν μια οριοθέτηση που είναι λίγο πολύ γενικά αποδεκτή και αντιστοιχεί σε γενικές γραμμές προς τη γεωγραφική και χρονική οριοθέτηση της περιόδου γένεσης και ακμής του αρχαίου ελληνικού πολιτισμού, μπορούμε να πούμε ότι η αρχαία ελληνική μουσική καλύπτει μια χρονική περίοδο που αρχίζει τους τελευταίους αιώνες της 2ης χιλιετίας π.Χ. και τελειώνει στα τέλη του 4ου αιώνα π.Χ. (δηλαδή στις αρχές των ελληνιστικών χρόνων), και αναπτύσσεται κυρίως στην κυρίως Ελλάδα και στις ελληνικές πόλεις της Μ. Ασίας και της Κάτω Ιταλίας. Το χρονικό διάστημα των χιλίων και πλέον χρόνων που προσδιορίζεται από τα παραπάνω χρονικά όρια αντιστοιχεί σε διάφορες περιόδους της αρχαίας ελληνικής ιστορίας. Έτσι η ιστορία της αρχαίας ελληνικής μουσικής μπορεί να υποδιαιρεθεί σε δύο μεγάλες περιόδους:\nΑ. Τη μυθολογική, μέχρι τον 8ο π.Χ. αιώνα, συμπεριλαμβανομένων και των ομηρικών χρόνων. Οι πηγές μας για την εποχή αυτή είναι λίγες και περιορίζονται σε θραύσματα μουσικών οργάνων και αναπαραστάσεις σκηνών της μουσικής ζωής, καθώς και σε διάφορους μύθους και παραδόσεις που διατηρήθηκαν και στα ιστορικά χρόνια.\nΙδιαίτερη σημασία έχουν δυο μαρμάρινα ειδώλια, ύψους περίπου <?xml:namespace prefix = st1 ns = "urn:schemas-microsoft-com:office:smarttags" />20 εκατοστών, τα οποία παριστάνουν το ένα μουσικό που παίζει άρπα και το άλλο μουσικό που παίζει διπλό αυλό. Αυτά χρονολογούνται από το 2800-2200 π.Χ. και είναι κυκλαδικού πολιτισμού. Από τα έπη της εποχής αυτής έχουμε αξιόλογες μουσικοϊστορικές μαρτυρίες όπως η αναφορά σε μουσικά όργανα: τη φόρμιγγα (είδος εγχόρδου του τύπου λύρας), τον αυλό, την κίθαριν (μάλλον είδος κιθάρας), τη σύριγγα και τη σάλπιγγα.\nΗ μουσική ήταν για τους αρχαίους Έλληνες των μυθολογικών χρόνων θεόπνευστη και ιερή τέχνη. Κρίνουμε ότι η μουσική πέρασε από το στάδιο της μαγικής μουσικής, βασιζόμενοι σε ορισμένους μύθους όπως ο μύθος για τον Ορφέα που με τους ήχους της λύρας του έχτισε τα τείχη των Θηβαίων κ.ά.\nΣτους ομηρικούς χρόνους αναπτύσσεται ιδιαίτερα το επικό τραγούδι, που ιστορούσε τα κατορθώματα των ηρώων. Κύριος εκπρόσωπος της μουσικής αυτής ήταν ο ραψωδός, “ο θείος αοιδός” όπως ονομαζόταν από τον Όμηρο: ποιητής, συνθέτης και εκτελεστής μαζί.\nΒ. Την ιστορική, που μπορεί να υποδιαιρεθεί στις παρακάτω μικρότερες εποχές:\n1) Αρχαϊκή εποχή: 8ος-7ος π.Χ. αιώνας\nΚέντρο μουσικής ανάπτυξης στην εποχή αυτή είναι η Σπάρτη και ακμάζουν οι μουσικοί Τέρπανδρος από τη Λέσβο, Κλωνάς, Αρχίλοχος και Όλυμπος.\n2) Πρώτη κλασική εποχή: 7ος - τέλη του 6ου π.Χ. αιώνα\nΚέντρο εξακολουθεί να είναι η Σπάρτη, ενώ αρχίζει να προβάλλει περισσότερο η Αθήνα. Η μουσική παύει να είναι αποκλειστικότητα των ιερατείων και της μαγείας και εντάσσεται στη ζωή της πόλης ως μέσο παιδείας. Από την εποχή αυτή και μετά υπάρχουν όλο και περισσότερα εικονογραφικά τεκμήρια. Βρίσκονται κυρίως πάνω σε όστρακα (δηλαδή θραύσματα αγγείων) ή σε ολόκληρα αγγεία και δείχνουν σκηνές της μουσικής ζωής τόσο σχετικές με τη λατρεία όσο –αυτό δε είναι πολύ σημαντικό– και από την ιδιωτική ζωή. Οι παραστάσεις αυτές παρέχουν πολύτιμες πληροφορίες για τον τρόπο παιξίματος διαφόρων μουσικών οργάνων, καθώς και για την κατασκευή τους.\nΤον 7ο και περισσότερο τον 6ο αιώνα αυξάνονται οι επώνυμα γνωστοί μουσικοί και μπορούν επίσης να επισημανθούν με αρκετή ακρίβεια διάφορες μουσικές μορφές. Βέβαια ο όρος “μουσικές μορφές” χρησιμοποιείται ως ένα βαθμό καταχρηστικά. Κατά την αντίληψη της αρχαϊκής και της κλασικής εποχής η λέξη “μουσική” δεν αναφέρεται αποκλειστικά στην τέχνη των ήχων αλλά στο σύνολο των πνευματικών ικανοτήτων του ανθρώπου και σε κάθε τέχνη που ήταν υπό την προστασία των Μουσών, ιδιαίτερα στη λυρική ποίηση. Έτσι οι μουσικές μορφές είναι για μας σήμερα κατ’ αρχάς ποιητικές μορφές, είδη ποιημάτων.\nΜπορεί να γίνει ένας λίγο πολύ σχηματικός διαχωρισμός ανάμεσα σε τραγούδια για θεούς, δηλαδή μουσική για τη θρησκευτική λατρεία, και τραγούδια για ανθρώπους, δηλαδή κοσμική μουσική.\nΣτην πρώτη κατηγορία (τραγούδια για θεούς) ανήκουν κατ’ εξοχήν ο ύμνος, ο παιάν, ο διθύραμβος κ.ά.\nΟ παιάν ήταν ύμνος που αποδίδονταν από χορούς ανδρών ή γυναικών για τον Απόλλωνα και την Άρτεμη σε κρίσιμες περιστάσεις και για τη λύτρωση από συμφορές. Οι παιάνες για τον Απόλλωνα αποδίδονταν από ανδρικό χορό, ενώ οι παιάνες για την Άρτεμη από γυναικείο. Τελικά ο παιάνας εξελίχθηκε σε φόρμα πολλών ειδών (πολεμικός, ευχαριστήριος, επιτραπέζιος), ενώ σταδιακά άρχισε να απευθύνεται και σε άλλους θεούς.\nΟ υμέναιος και το επιθαλάμιον είναι τραγούδια του γάμου που παίζονταν στη διάρκεια της συνοδείας της νύφης στο σπίτι του γαμπρού, ενώ τη μελωδία τους έπαιζε αυλός.\nΟ θρήνος είναι πένθιμο τραγούδι. Η προέλευσή του πρέπει προφανώς να αναζητηθεί στα μοιρολόγια κατά την ταφή των νεκρών, τα οποία περιγράφει ήδη ο Όμηρος.\nΤο επινίκιον είναι χορικό, θριαμβευτικό τραγούδι προορισμένο να υμνήσει μια νίκη πολεμική, ποιητική, μουσική ή σε αθλητικούς αγώνες.\nΕκτός, όμως, από τις μουσικές και ταυτόχρονα ποιητικές μορφές από τον 7ο αιώνα π.Χ. ήταν γνωστές μουσικές μορφές-είδη που δεν συνδυάζονταν με τον ποιητικό λόγο – υπήρχε, μ’ άλλα λόγια, καθαρή οργανική μουσική. Ένα τέτοιο είδος είναι ο “νόμος”. Οι νόμοι ήταν αρχικά απλές μελωδίες πάνω στις οποίες τραγουδούσαν ποιήματα αφιερωμένα στους θεούς. Ονομάστηκαν νόμοι γιατί απαγορευόταν αυστηρά η απομάκρυνση και παρέκκλιση από τις θεμελιώδεις αρχές τους. Έτσι, ο όρος αναφερόταν μεν στη μουσική, δεν αφορούσε όμως μόνο την οργανική μουσική.\nΥπήρχαν αυλωδικοί νόμοι (με συνοδεία αυλού) που καθιέρωσε ο Κλωνάς και κιθαρωδικοί νόμοι (με συνοδεία κιθάρας) που καθιέρωσε ο Τέρπανδρος. Εκτός, όμως, από τους αυλωδικούς και κιθαρωδικούς νόμους υπήρχαν και καθαρά οργανικοί νόμοι, που λέγονταν αυλητικοί και κιθαριστικοί. Ένας τέτοιος νόμος ήταν ο αυλητικός “πυθικός νόμος” του Σακάδα. Ο Σακάδας κέρδισε το πρώτο βραβείο αυλητικής στα Πύθια του 586 π.Χ. (αγώνες προς τιμήν του Απόλλωνα στους Δελφούς) με τον αυλητικό πυθικό νόμο που έπαιξε και ο οποίος παρίστανε την πάλη του θεού Απόλλωνα με το δράκοντα Πύθωνα και την τελική νίκη του θεού. Αυτός ο πυθικός νόμος είναι το πρώτο γνωστό είδος προγραμματικής μουσικής (μουσικής που αναφέρεται σε ένα εξωμουσικό περιεχόμενο).\nΣτα τέλη του 6ου /αρχές του 5ου αιώνα π.Χ. γεννιέται η αττική τραγωδία, που έχει τις αρχές της στον απαντητικό τρόπο εκτέλεσης του διθυράμβου (εναλλαγή εξάρχοντος - χορού) και στην επαύξηση της σπουδαιότητας του διαλογικού μέρους με την εισαγωγή των υποκριτών. Η αττική τραγωδία ήταν ένα μουσικό έργο με την αρχαία ελληνική σημασία της λέξης, δηλαδή ένωση μουσικής, ποιητικού λόγου και χορού. Ως καλλιτεχνικό είδος είναι οπωσδήποτε το υψηλότερο επίτευγμα αυτής της αξεχώριστης ενότητας των τριών στοιχείων της αρχαίας ελληνικής μουσικής.\nΕπίσης αναπτύσσεται το λυρικό τραγούδι (Σαπφώ, Ανακρέων κ.ά.). Εκπρόσωποι της περιόδου είναι ο Θαλήτας, ο Τυρταίος, ο Αλκμάν, ο Στησίχορος, ο Σακάδας κ.ά. Ανακαλύπτεται το σύστημα γραφής και μπαίνουν οι βάσεις των νόμων της ακουστικής από τον Πυθαγόρα.\n3) Ακμή κλασικής εποχής: 5ος αιώνας μέχρι το 338 π.Χ. (μάχη της Χαιρώνειας). Την εποχή αυτή κέντρο των εξελίξεων είναι η Αθήνα. Η λυρική ποίηση αναπτύσσεται στον μέγιστο βαθμό με το Σιμωνίδη και τον Πίνδαρο, η τραγωδία με τους μεγάλους τραγικούς, η αττική κωμωδία με τον Κρατίνο, τον Εύπολι και τον Αριστοφάνη. Με βάση τις υπάρχουσες πληροφορίες από τις πηγές, μπορούν να επισημανθούν ιδιαίτερα δύο γνωρίσματα της μουσικής και της αντίληψης για τη μουσική στην Ελλάδα του 6ου και 5ου αιώνα π.Χ.:\nΗ έννοια του ήθους στη μουσική συνδέεται με την αντίληψη ότι η μουσική μπορεί να ασκεί επίδραση στην ψυχή του ανθρώπου. Σύμφωνα με τη θεωρία του ήθους ή αλλιώς ηθική θεωρία της μουσικής, σε κάθε ρυθμική και μελωδική κίνηση υπάρχει μια ανάλογη συναισθηματική αντίδραση, με την έννοια ότι η μουσική μπορεί να επιδράσει στον άνθρωπο είτε θετικά, παροτρύνοντάς τον σε μια ενέργεια της βούλησής του, είτε αρνητικά, αποτρέποντάς τον από μία ενέργεια της βούλησης, είτε τέλος απονεκρώνοντας τη βούλησή του. Βέβαια η θεωρία του ήθους δεν εξαντλείται μονάχα σε γενικές διαπιστώσεις, αλλά εμβαθύνει στην αισθητική διερεύνηση των δομικών παραμέτρων της μουσικής εξετάζοντας το ήθος της μελωδίας, των αρμονιών (τροπικών κατατάξεων), των γενών και των ρυθμών. Έτσι, κάθε είδος μουσικής, κάθε είδος μελωδίας αλλά και ρυθμού έχει ένα ορισμένο ήθος ανάλογα με την επίδραση που ασκεί στην ψυχή. Ο δώριος τρόπος, έλεγαν, δυναμώνει το χαρακτήρα, διδάσκει θάρρος εμπρός στον κίνδυνο και καρτερικότητα στη δυστυχία. Ο φρύγιος (ο τρόπος του διθυράμβου), όπως και ο ήχος του αυλού, έχει τη δύναμη να ξεσηκώνει και να φλογίζει τα πνεύματα. Την διδασκαλία περί ήθους διαπραγματεύονται περισσότερο ή λιγότερο συστηματικά όλοι σχεδόν οι θεωρητικοί της αρχαίας ελληνικής μουσικής, είτε για να την αποδεχτούν είτε για να την απορρίψουν. Πρώτος, όμως, την ανέπτυξε συστηματικά ο Δάμων ο Αθηναίος. Η προέλευση ωστόσο της διδασκαλίας πρέπει μάλλον να αναζητηθεί στην αρχική σύνδεση της μουσικής με τη θρησκευτική λατρεία και τη μαγεία. Μέσα στις νέες ιστορικές συνθήκες της πόλης, η τυφλή υποταγή στα τελετουργικά και στις εθιμικές επιταγές του παρελθόντος δεν αντιστοιχούσε πια στην κοινωνική θέση της τέχνης και ειδικά της μουσικής. Η διδασκαλία περί ήθους έρχεται λοιπόν να δώσει μια επιστημονική θεωρητική θεμελίωση σ’ αυτό που εμπειρικά ήταν ανέκαθεν γνωστό: ότι η μουσική επιδρά στη διαμόρφωση των καταστάσεων της ψυχής. Βέβαια, η σχετική απλότητα της μουσικής των Ελλήνων τούς επέτρεπε να διαπιστώνουν, με αυστηρό πειραματικό έλεγχο, την καλή ή κακή επίδραση των διαφόρων ήχων, πράγμα που θα ήταν αδύνατο σήμερα. Σίγουρα όμως, ως αρχή, η θεωρία του ήθους είναι σωστή και μπορεί στην εποχή μας ακόμη να μας διδάξει πολλά.\nΣε δύο τουλάχιστον σημεία φαίνεται πως μπορεί να εντοπιστεί το νόημα αυτής της ευρείας έννοιας της μουσικής σ’ ό,τι αφορά την οργανική μουσική: αφενός μεν στην ταυτότητα ποιητικών και μουσικών ρυθμών και αφετέρου στην “ποιητικότητα” της οργανικής μουσικής – δηλαδή στο ότι θα ήταν αδιανόητη μια καθαρά οργανική μουσική σύνθεση, το περιεχόμενο της οποίας δεν θα μπορούσε να εκφραστεί ποιητικά.\nΣτο βαθμό που μπορούμε να προσεγγίσουμε μέσα από τις πηγές τη μουσική πραγματικότητα των κλασικών χρόνων, μπορούμε να πούμε ότι η ενότητα αυτή ποιητικού λόγου και μουσικού ήχου ήταν για την κλασική ελληνική ποίηση και μουσική μια πραγματικότητα αλλά οπωσδήποτε και ένα αισθητικό ιδανικό. Με τη μεταβολή των ιστορικών προϋποθέσεων πάνω στις οποίες στηριζόταν, η πραγματικότητα αυτή έπαψε να υπάρχει. Ως αισθητικό ιδανικό, όμως, συνέχισε να ασκεί μέχρι και την σύγχρονη εποχή μεγάλη επίδραση. Η επίδραση αυτή στους μεταγενέστερους ήταν τόσο μεγαλύτερη όσο η διάσωση του ποιητικού λόγου επέτρεπε την αξιολόγησή του, ενώ η σχεδόν ολοκληρωτική απώλεια της μουσικής δεν επέτρεπε το σχηματισμό μιας συγκεκριμένης, προσιτής στην ακοή, εικόνας για το πώς ήταν και άφηνε ελεύθερο το δρόμο στη φαντασία. Έτσι η αρχαία ελληνική μουσική της κλασικής εποχής θεωρήθηκε σε μεταγενέστερους χρόνους συχνά ως ιδανική μουσική.\n4) Ελληνιστική εποχή: Αλεξανδρινή και μεταλεξανδρινή εποχή μέχρι την κατάκτηση της Ελλάδας από τους Ρωμαίους το 146 π.Χ.\nΑπροσδόκητα από τα μέσα του 5ου αιώνα, η μουσική στην Ελλάδα, προτρέχοντας όλων των άλλων τεχνών, αρχίζει μια αργή καθοδική πορεία και μάλιστα σε μια εποχή που οι εικαστικές τέχνες είναι στη μεγάλη ακμή τους. Αυτή η προοδευτική κατάπτωση της μουσικής θα συνεχιστεί αδιάκοπα ως το τέλος της ελληνιστικής εποχής.\nΗ κοινωνική και ηθική οπισθοδρόμηση σε σχέση με τη μουσική γίνεται περισσότερο αισθητή από τις αρχές του 4ου αιώνα π.Χ. Τα φαινόμενα που τη στοιχειοθετούν είναι: η προοδευτική εμπορευματοποίηση, ο θαυμασμός της ατομικής δεξιοτεχνίας και η εγκατάλειψη των υψηλών παλαιότερων εννοιών ήθους, νόμων κτλ. Από κοινό κτήμα κάθε πολίτη από το σχολείο, η μουσική μετατρέπεται σιγά σιγά σε δραστηριότητα λίγων διάσημων δεξιοτεχνών. Είναι αλήθεια πως η παρακμή της ελληνικής μουσικής άρχισε μέσα από την ίδια την τραγωδία. Το κοινό άρχισε να ενδιαφέρεται πιο πολύ για τα τραγούδια των χορικών παρά για το ηθικό και δραματικό περιεχόμενο της τραγωδίας. Οι μεταγενέστεροι, θέλοντας να κολακέψουν το γούστο του κοινού, έβαζαν στα διαλείμματα των δραμάτων χορούς και τραγούδια άσχετα με το έργο. Την ίδια αυτή εποχή συντελείται μια σημαντική επανάσταση στη μουσική με ανατροπή της παλαιάς τάξης των αρχαίων μουσικών νόμων και εισαγωγή καινοτομιών που προκάλεσε, όπως ήταν φυσικό, τη σφοδρή αντίδραση των συντηρητικών της εποχής. Η αντίδραση αυτή στους καθαυτό μουσικούς νεωτερισμούς δεν είναι άσχετη με το στιγματισμό εκ μέρους τους της ηθικής κατάπτωσης που αναφέρθηκε παραπάνω. Οι αρχαίοι μουσικοί νόμοι εξέφραζαν την παραδοσιακή αντίληψη και θεωρούνταν ότι αντανακλούν τους θεϊκούς νόμους περί αρμονίας στη μουσική (λόγω της θεϊκής προέλευσης της μουσικής) και τη συνδεδεμένη με αυτούς αρμονία του σύμπαντος. Επομένως, η μουσική καινοτομία αποτελούσε έμμεση προσβολή του θείου και της ηθικής τάξης. Το νέο κύμα των μουσικών νεωτερισμών εμφανίζεται στο 2ο ήμισυ του 5ου αιώνα π.Χ. και παράλληλα έχουμε μουσικές καινοτομίες από το Φενεκράτη, τον Ευριπίδη και τον Αριστοφάνη. Έχουμε ακόμη θεωρητική και επιστημονική έρευνα της μουσικής και εμφανίζονται μεγάλοι θεωρητικοί της αρχαιότητας, όπως ο Αριστόξενος (που θεωρείται ο μεγαλύτερος θεωρητικός της αρχαίας Ελλάδας), ο Ευκλείδης και ο Ερατοσθένης. Εκπρόσωποι της εποχής είναι, μεταξύ άλλων, ο Φρύνις και ο Τιμόθεος. Ύστερα από τη μακεδονική κατάκτηση, η μουσική δημιουργική φλόγα άρχισε λίγο λίγο να σβήνει. Η μουσική δραστηριότητα μεταφέρεται σε άλλες πόλεις εκτός Ελλάδας, όπως η Αντιόχεια και η Αλεξάνδρεια. Η τελευταία αυτή περίοδος της αρχαίας ελληνικής μουσικής άφησε λιγοστά ονόματα, όπως του Τελεσία, του Θεόκριτου και του Μεσομήδη. Στην Αλεξάνδρεια των Πτολεμαίων σώζονται αρκετά ονόματα εκτελεστών.\nΤον 2ο π.Χ. αιώνα ανακαλύπτεται στην Αλεξάνδρεια από τον Έλληνα μηχανικό Κτησίβιο το όργανο ύδραυλις, από το οποίο προήλθε το εκκλησιαστικό όργανο.\nΕίναι ήδη γνωστό ότι η λύρα και η κιθάρα συνιστούν δύο ιδιαίτερες ομάδες οργάνων τύπου λύρας. Η διαφορά των δύο ομάδων είναι ότι η μεν λύρα έχει σχετικά μικρό ηχείο από καύκαλο χελώνας (ή σε σχήμα καύκαλου χελώνας) και δύο ξεχωριστούς, προσαρμοσμένους στο ηχείο λεπτούς βραχίονες (πήχεις), ενώ η κιθάρα έχει σχετικά μεγάλο ηχείο με χοντρούς βραχίονες (πήχεις), οι οποίοι είτε είναι προσαρμοσμένοι στο ηχείο, είτε σχηματίζουν μ’ αυτό ενιαίο σώμα.\nΗ φόρμιγξ έχει τα χαρακτηριστικά της κιθάρας μάλλον και συνήθως τέσσερις, αλλά επίσης και δύο, τρεις, πέντε ή και έξι χορδές.\nΗ βάρβιτος ήταν είδος λύρας, οι βραχίονες (πήχεις) της οποίας ήταν μακρύτεροι απ’ ό,τι στη λύρα και στο ανώτερο τμήμα τους σχημάτιζαν καμπύλη προς τα μέσα. Η βάρβιτος, λόγω του μεγαλύτερου μήκους των χορδών της, πρέπει να είχε βαθύτερο ήχο.\nΚαι τα τέσσερα παραπάνω όργανα –τα πιο διαδεδομένα έγχορδα όργανα, τουλάχιστον στους κλασικούς χρόνους– παίζονταν με πλήκτρο.\nΜια άλλη κατηγορία εγχόρδων αποτελούσαν τα ψαλτικά όργανα – δηλαδή τα παιζόμενα με τα δάχτυλα, χωρίς πλήκτρο. Σ’ αυτά ανήκουν μεταξύ άλλων το τρίγωνον (=άρπα) και η μάγαδις, πολύχορδο όργανο τύπου άρπας με χορδές κουρδισμένες ανά ζεύγη σε διάστημα ογδόης. Η σαμβύκη ήταν επίσης είδος άρπας με ύψος πάνω από ένα μέτρο, αλλά παιζόταν με πλήκτρο.\nΑπό τα πνευστά όργανα το πιο γνωστό και διαδεδομένο ήταν ο αυλός. Ο αρχαίος ελληνικός αυλός δεν είχε καμμιά σχέση με όργανα του τύπου φλάουτου. Από γραπτές μαρτυρίες και από εικονογραφικά τεκμήρια είναι χωρίς αμφιβολία γνωστό πως ήταν πνευστό με διπλή (ίσως μερικές φορές και με απλή) γλωττίδα, δηλαδή όργανο του τύπου σύγχρονου όμποε (ή ζουρνά στην ελληνική δημοτική μουσική). Ο αυλός κατασκευαζόταν σε διάφορα μεγέθη, σε αντιστοιχία περίπου με τις σημερινές περιοχές φωνών σοπράνο, άλτο, τενόρο, μπάσο, και χρησιμοποιούνταν συνήθως σε ζευγάρι ως διπλός αυλός (δίαυλος, δίδυμοι αυλοί κτλ.). Οι δύο αυλοί του ζευγαριού μπορεί να είχαν το ίδιο ή διαφορετικό μήκος σωλήνα.\nΆλλα πνευστά όργανα ήταν η σύριγξ – όργανο τύπου φλάουτου αποτελούμενο από παράλληλους κολλημένους μεταξύ τους καλαμένιους σωλήνες (συνήθως επτά, αλλά επίσης πέντε ή εννέα) και η σάλπιγξ, που χρησιμοποιούνταν στον πόλεμο και στην αγγελία διαφόρων τελετών.\nΤο θεωρητικό σύστημα των αρχαίων Ελλήνων στηριζόταν στα τετράχορδα. Το τετράχορδο ήταν ένα σύστημα που αποτελείτο από τέσσερις φθόγγους, από τους οποίους οι δύο ακραίοι σχημάτιζαν διάστημα τετάρτης καθαρής. Το διάστημα αυτό της τετάρτης έμενε πάντοτε αμετάβλητο, γι’ αυτό οι δύο ακραίοι φθόγγοι λέγονταν “μένοντες” ή “εστώτες” ή “ηρεμούντες” και ήταν σταθεροί φθόγγοι, ενώ οι δύο ενδιάμεσοι που μεταβάλλονταν λέγονταν “κινητοί”. Οι αρχαίοι θεωρητικοί χρησιμοποιούσαν τους φθόγγους σχεδόν πάντα σε κατιούσες σειρές.\nΟ Πυθαγόρας, μαθηματικός που έζησε τον 6ο π.Χ. αιώνα, ασχολήθηκε με τις ακουστικές βάσεις της μουσικής. Χρησιμοποίησε το μονόχορδο –δεν ήταν μουσικό όργανο– το οποίο αποτελούνταν από μία χορδή τεντωμένη πάνω σε μία ξύλινη βάση (ηχείο) και έναν καβαλάρη. Μ’ αυτό ο Πυθαγόρας μελέτησε και καθόρισε τις σχέσεις των μουσικών διαστημάτων και έβαλε τις βάσεις του μουσικού συστήματος.\nΈτσι, αν μία τεντωμένη χορδή χωριστεί σε δύο ίσα μέρη, το ένα μέρος, δηλαδή το 1/2, μας δίνει την οκτάβα ή διαπασών. Αν χωριστεί σε τρία μέρη η χορδή, τα δύο, δηλαδή τα 2/3, μας δίνουν το διάστημα της καθαρής πέμπτης, αν χωριστεί σε τέσσερα μέρη, τα τρία, δηλαδή τα 3/4 μας δίνουν το διάστημα της καθαρής τετάρτης.\nΜ’ αυτόν τον τρόπο ο Πυθαγόρας καθόρισε τις σχέσεις των διαστημάτων κι έβαλε τις βάσεις του μουσικού συστήματος που ακολούθησαν πρώτα ο Μεσαίωνας και έπειτα η Αναγέννηση.\nΟι Έλληνες είχαν δύο συστήματα σημειογραφίας, ένα για την οργανική και ένα για τη φωνητική μουσική. Για τη φωνητική και την οργανική μουσική υπάρχουν αντίστοιχα διαφορετικά σύμβολα. Ο Αλύπιος στο έργο του Εισαγωγή μουσική και ο Αριστείδης Κοϊντιλιανός στο έργο του Περί μουσικής αναφέρουν ότι η οργανική γραφή είναι αρχαιότερη και καταγράφεται με τα χαμηλότερα σημεία. Ενώ για τη φωνητική γραφή αναφέρουν ότι υιοθετήθηκε τον 5ο αιώνα π.Χ., βασισμένη στο ιωνικό αλφάβητο και ότι καταγράφεται με τα υψηλότερα σημεία.\nΣτην οργανική σημειογραφία, τα σημεία χρησιμοποιούνται κατά τριάδες, δηλαδή με τρεις διαφορετικές θέσεις του ίδιου σημείου-γράμματος:\nα) σε κανονική θέση, π.χ. Ε\nΥπήρχαν αντίστοιχα σημεία για τις παύσεις (χρόνοι κενά, όπως λέγονται) και σημειώνονταν με το αρχικό γράμμα της λέξης Λείμμα (Λ) που σήμαινε τη μικρότερη σιωπή, παύση.\nΤα σημεία της οργανικής μουσικής λέγονταν σημεία “κρούσεως” και της φωνητικής σημεία “λέξεως”.\nΗ σημειογραφία των αρχαίων Ελλήνων έφτασε να έχει πάνω από 1.500 σημάδια. Το σύστημα αυτό είχε ακρίβεια και καθαρότητα αλλά και το μειονέκτημα να μη βοηθά το μάτι και να μην επιδέχεται εξέλιξη.\nΗ θέση της μουσικής στην κοινωνία και παιδεία των αρχαίων Ελλήνων\nΗ μουσική κατείχε μία ιδιαίτερη θέση στην κοινωνία των αρχαίων Ελλήνων. Ήταν πάντοτε ενωμένη με την ποίηση και το χορό, μονοφωνική και ως επί το πλείστον φωνητική. Τόνιζε τον ποιητικό λόγο και υπογράμμιζε όλους τους μελωδικούς και ρυθμικούς τονισμούς που προσέφερε το ποιητικό κείμενο. Η μουσική εξαρτιόταν απολύτως από το λόγο. Ο ρυθμός του στίχου κανόνιζε το ρυθμό της μελωδίας, με αποτέλεσμα από τα ποιητικά μέτρα να γεννιούνται τα μουσικά μέτρα.\nΒασικά σημάδια που καθορίζουν εκτός από το τονικό ύψος του κειμένου και τη ρυθμική οργάνωση της μουσικής, ήταν το “μακρό” (–) και το βραχύ (υ). Η παύση λεγόταν “λείμμα” και συμβολιζόταν με το γράμμα Λ, που πάνω του σημείωναν την ανάλογη ρυθμική διάρκεια (– ή υ).\nΔάκτυλος: – υ υ Λέγονταν “γένος ίσον” και ήταν τετράσημοι.\nΑνάπαιστος: υ υ –\nΤροχαίος: – υ Λέγονταν “γένος διπλάσιον” και ήταν τρίσημοι.\nΚρητικός ή παίων: – υ – Λεγόταν “γένος ημιόλου” και ήταν πεντάσημος.\nΌπως αναφέρθηκε πιο πάνω, η αρχαία ελληνική μουσική ήταν γενικά μονοφωνική. Οι αρχαίοι Έλληνες τραγουδούσαν, συνόδευαν το τραγούδι τους ή έπαιζαν τα διάφορα όργανα πάντοτε σε ταυτοφωνία ή σε οκτάβα. Οι συνηχήσεις όμως δεν ήταν άγνωστες. Συχνά η ενόργανη συνοδεία, μία οκτάβα ψηλότερα από την κύρια φωνή, έκανε μελωδικά στολίδια ή διαβατικές νότες. Ο τρόπος αυτός λεγόταν ετεροφωνία και δεν άλλαζε καθόλου τον μονοφωνικό χαρακτήρα της ελληνικής μουσικής.\nΗ μουσική είχε πρωτεύουσα θέση σε κάθε εκδήλωση θρησκευτική ή κοινωνική, γιατί οι Έλληνες είχαν πολύ υψηλή ιδέα για τη δύναμη της μουσικής και για τη μορφωτική και ηθοπλαστική της αξία.\nΣτα διάφορα μυστήρια (Ελευσίνια, Ορφικά κ.λπ.) είχε σημαντική θέση. Στην κλασική εποχή μπήκε στην εκπαίδευση (στην Αθήνα περίπου το 590 π.Χ., επί Σόλωνος), ενώ ακόμη και στη Σπάρτη αποτελούσε ένα από τα πιο σημαντικά μαθήματα. Στους διάφορους αγώνες, ιδιαίτερα στα Πύθια και στα Δήλια, γίνονταν και διαγωνισμοί μουσικής.\nΚαθοριστική ήταν η άποψη των αρχαίων Ελλήνων ότι η μουσική είχε ηθοπλαστικό χαρακτήρα. Σύμφωνα μ’ αυτή την αντίληψη, η μουσική είχε τη δύναμη να επιδρά θετικά ή αρνητικά στη θέληση του ανθρώπου. Το “ήθος” της μουσικής εξαρτιόταν ιδιαίτερα από τον τρόπο.\nΟ δώριος τρόπος εμπνέει θάρρος, έχει αρρενωπό χαρακτήρα, φέρνει ψυχική ισορροπία, κάνει τον άνθρωπο ισχυρότερο και από τη μοίρα του.\nΟ φρύγιος τρόπος φλογίζει τα πάθη και προκαλεί έκσταση – γι’ αυτό και είναι ο κύριος τρόπος του διθυράμβου).\nΟ λύδιος τρόπος είναι η τονικότητα του μοιρολογιού, του τρυφερού και οικείου.\nΤην άποψη αυτή υποστήριξαν οι μεγαλύτεροι φιλόσοφοι της αρχαιότητας, ο Πλάτωνας στην Πολιτεία του που θεωρεί τη μουσική ως ακρόπολη της Πολιτείας και ο Αριστοτέλης στα Πολιτικά και ιδίως στα “Μουσικά” προβλήματα.\nΣύμφωνα με τη σχολή των Πυθαγόρειων, οι πλανήτες καθώς περιστρέφονται παράγουν διάφορους μουσικούς ήχους που δεν τους ακούμε. Αυτό το σύνολο των μουσικών ήχων λέγεται “αρμονία των σφαιρών”. Η μουσική για τον Πυθαγόρα ήταν πάνω απ’ όλα μια μαθηματική επιστήμη η ουσία της οποίας ήταν ο αριθμός και η ομορφιά της, η έκφραση των αρμονικών σχέσεων των αριθμών. Η μουσική ήταν επίσης η εικόνα της ουράνιας αρμονίας – οι αρμονικές σχέσεις των αριθμών μεταφέρονταν στους πλανήτες. Καθώς λέει ο Πλάτωνας, η αστρονομία και η μουσική είναι αδελφές επιστήμες. (Όπως τα μάτια μας φτιάχτηκαν για την αστρονομία, έτσι και τα αυτιά μας φτιάχτηκαν για τη μουσική).\nΟ Πλίνιος λέει ότι ο Πυθαγόρας ονόμαζε την απόσταση από τη Γη στη Σελήνη ένα τόνο, την απόσταση από τη Σελήνη στον Ερμή ένα ημιτόνιο, από την Αφροδίτη στον Ήλιο έναν τόνο και μισό κ.λπ. Ο Αριστείδης λέει ότι η διαπασών (ογδόη), εκφράζει την αρμονική κίνηση των πλανητών. Τέλος, ο Νικόμαχος υποστηρίζει ότι τα ονόματα των επτά μουσικών φθόγγων πήραν την ονομασία τους από τους επτά πλανήτες και τη θέση τους προς τη Γη:\nΗ κίνηση του σύμπαντος και αυτή της ανθρώπινης ψυχής βασίζονται στις ίδιες αρμονικές αναλογίες αριθμών. Συνεπώς, η μουσική με την αριθμητική της αρχή αποτελεί απεικόνιση της τάξης του σύμπαντος, ασκεί όμως και αντίστροφα επίδραση στο θυμικό και το χαρακτήρα του ανθρώπου, και ως ηθικός και κοινωνικός παράγοντας πρέπει να λαμβάνεται υπόψη στην εκπαίδευση και τον δημόσιο βίο.\nΧωρίς αμφιβολία, η μουσική παιδεία και μόρφωση των αρχαίων Ελλήνων ήταν αρκετά ωφέλιμη για εκείνους ως άτομα και για την κοινωνία τους γενικότερα, κυρίως επειδή λειτούργησε ως κίνητρο για να μελετήσουν διάφορες απόψεις και πτυχές πάνω σε ένα συγκεκριμένο θέμα, με αποτέλεσμα να διευρύνουν τις γνώσεις τους και να μάθουν και να πληροφορηθούν πράγματα που πραγματικά τους ενδιέφεραν. Ακόμη, έτσι είχαν την ευκαιρία να δημιουργήσουν το δικό τους σύμπαν σχετικά με το θέμα που μελέτησαν και να καταγράψουν όλα τα στοιχεία που απέσπασαν με πιο προσωπικό τρόπο. Μάλιστα, η προσπάθεια αυτή της ένωσης των διαφόρων στοιχείων και ένωσης των νοημάτων αποτέλεσε θαυμάσια εξάσκηση για τη βελτίωση της κριτικής τους ικανότητας.\nΌσον αφορά το θέμα της εργασίας, “Η μουσική στην αρχαία Ελλάδα”, πρέπει να ομολογήσω ότι η επιλογή υπήρξε αρκετά εύκολη, καθώς η μουσική των αρχαίων Ελλήνων ήταν πάντοτε ένα θέμα που κινούσε το ενδιαφέρον και την περιέργειά μου και επιθυμούσα να ερευνήσω και να μελετήσω πιο ουσιαστικά.\n(κάτοχος μεταπτυχιακού διπλώματος Βυζαντινής Ιστορίας\nαπ’ το Α.Π.Θ.)\n1) Γιάννου Δ., 1994, Ιστορία της Μουσικής, Θεσσαλονίκη, University Studio Press. (ISBN 960-12-0477-6).\nακούστε: Melpomen "Ancient Greek Music" στο tar-radio.com


ΣΥΡΙΖΑ: Καμιά παροχή για όσες οικογένειες βολοδέρνουν με 800 ευρώ!\n...«κοστολογημένα» και υπό αίρεση ψίχουλα για όσους παλεύουν με ακόμα λιγότερα\n«Το πρόγραμμα του ΣΥΡΙΖΑ δεν έχει καμία παροχή για νοικοκυριά που είναι πάνω από 800 ή 900 ευρώ»! Είναι κάμποσες οι φορές που έχει κάνει το παραπάνω αποκαλυπτικό «ξεκαθάρισμα» ο Γ. Σταθάκης έως τώρα, ένιωσε παρ' όλα αυτά την ανάγκη να το επαναλάβει και στη συνέντευξή του στην «Deutsche Welle». Κάτι θα ξέρει... αφού οι καλοί «λογαριασμοί» του ΣΥΡΙΖΑ κάνουν τους καλούς «φίλους», με το κεφάλαιο και τα αστικά επιτελεία εντός και εκτός συνόρων.\nΤα νοικοκυριά λοιπόν που προσπαθούν να τα βγάλουν πέρα με μόλις 800 ευρώ το μήνα για όλη την οικογένεια, περνάνε, κατά τον ΣΥΡΙΖΑ, ζωή χαρισάμενη και δεν συντρέχει λόγος ανακούφισής τους...\nΜήπως όμως θα ανακουφιστούν όσοι ζουν με λιγότερα από 800 ευρώ; Ας απαντήσει ο Γ. Σταθάκης: «Αρα είναι ένα πρόγραμμα σαφέστατα προσανατολισμένο στα φτωχά στρώματα της ελληνικής κοινωνίας... Καθώς σας υπενθυμίζω ότι σήμερα, σύμφωνα με την τελευταία ευρωπαϊκή στατιστική, το 34% των Ελλήνων ζουν κάτω από το όριο της φτώχειας. Αρα το πρόγραμμα της Θεσσαλονίκης είναι απόλυτα προσανατολισμένο σε αυτούς. Είναι απόλυτα κοστολογημένο, καθώς και επακριβώς λέει με ποιον τρόπο θα βρεθούν αυτά τα χρήματα. Αυτά που αφορούν το κοινωνικό πρόγραμμα του ΣΥΡΙΖΑ θα προέλθουν πρωτίστως από την πάταξη της φοροδιαφυγής των πλουσιότερων στρωμάτων».\nΗ ζωή διδάσκει βέβαια ότι το «ευνοϊκό επενδυτικό περιβάλλον» που τάζει ο ΣΥΡΙΖΑ στο κεφάλαιο δε συμβαδίζει με την - χιλιοειπωμένη από κάθε κόμμα της αστικής διαχείρισης - «πάταξη της φοροδιαφυγής», ίσα ίσα συνοδεύεται από κάθε είδους φορολογικές «διευκολύνσεις» στο όνομα της ανταγωνιστικότητας των επιχειρηματικών ομίλων.\nΚαι τι θα γίνει αν το πρόγραμμα του ΣΥΡΙΖΑ για τη διαχείριση της ακραίας φτώχειας, εξαιτίας της διεύρυνσής της, «ξεφύγει» από την «απόλυτη κοστολόγησή» του; Πόσο πιο κάτω θα ρίξει τον πήχη των αναγκών του λαού ο ΣΥΡΙΖΑ στην προσπάθειά του να κλείνει στόματα με τα «κοστολογημένα» ψίχουλα που θα περισσεύουν - όταν και αν περισσεύουν - απ' το φαγοπότι που υπόσχεται στο μεγάλο κεφάλαιο;\nΣταθερά προσανατολισμένος στον αντιλαϊκό στόχο της καπιταλιστικής ανάκαμψης\nΛέει ο Σταθάκης: «Πρέπει να κλείσει ο κύκλος του μνημονίου και να αντικατασταθεί από ένα πρόγραμμα προσανατολισμένο στην επιστροφή της οικονομίας στην ανάπτυξη». Τι σημαίνει αυτό; Οτι πρέπει να δοθεί σε επίπεδο ΕΕ η δυνατότητα στα αστικά κράτη να στηρίζουν από τον κορβανά τους, που τον γεμίζει ο λαός, την καπιταλιστική κερδοφορία, η οποία επιπλέον στηρίζεται στα αντιλαϊκά μέτρα που έχουν ήδη παρθεί. Και ο λαός τι θα κερδίσει από την «επιστροφή» στην καπιταλιστική ανάπτυξη; Οπως επιβεβαιώνουν οι συνθήκες που βιώνουν οι εργαζόμενοι σε κλάδους που βρίσκονται ήδη σε τροχιά ανάκαμψης (π.χ. τουρισμός), το μόνο που θα «κερδίσει» ο λαός αν ποντάρει εκεί τις προσδοκίες του είναι να συνειδητοποιήσει ότι ξεγελάστηκε πάλι. Κι επιπλέον θα «κερδίσει» τη διατήρηση του αντεργατικού - αντιλαϊκού πλαισίου που εγγυάται η ΕΕ καθώς αποτελεί προϋπόθεση για την επίτευξη του στόχου της καπιταλιστικής ανάκαμψης για τον οποίο πασχίζει ο ΣΥΡΙΖΑ. Με... «μπόνους» να αποπληρώνει ένα χρέος που δεν προκάλεσε.\n«Το ερώτημα είναι (...) αν θα ακολουθήσουμε την πορεία του "whatever it takes", να κάνουμε ό,τι χρειαστεί για να σώσουμε το κοινό μας σπίτι, την ΕΕ», δήλωσε ο Αλ. Τσίπρας στο βρετανικό κανάλι 4.\nΤο ερώτημα για το λαό είναι αν θα κάνει «whatever it takes», ό,τι χρειαστεί δηλαδή, για να βάλει φρένο, να ανακτήσει τις απώλειές του, να διεκδικήσει την ικανοποίηση των σύγχρονων αναγκών του, να ανατρέψει αυτή την κατάσταση. Και χρειάζεται - καταρχήν - ισχυρό ΚΚΕ.\nΚάλπικη η φαγωμάρα για το ΕΚΑΣ\nΤις προάλλες, ο γραμματέας της ΝΔ, Αν. Παπαμιμίκος, είπε σε τηλεοπτική εκπομπή ότι το ΕΚΑΣ θα κοπεί για όσους συνταξιούχους παίρνουν το επίδομα του ελάχιστου εγγυημένου εισοδήματος. Η εξαγγελία αυτή της ΝΔ είναι απόλυτα συμβατή με την αντιλαϊκή πολιτική της, που έχει καταντήσει τις συντάξεις επιδόματα πτωχοκομείου. Επιπλέον, όπως έχει δημόσια αναγγείλει το υπουργείο Εργασίας, που διαχειρίζεται το ελάχιστο εγγυημένο εισόδημα, ο συγκεκριμένος μηχανισμός θα αποτελέσει την «ομπρέλα» για όλα τα προνοιακά επιδόματα. Δηλαδή, όποιος εντάσσεται στο ελάχιστο εγγυημένο εισόδημα, θα παίρνει ένα και μόνο επίδομα για να συμπληρώσει ένα συγκεκριμένο όριο εισοδήματος (π.χ. 4.800 ευρώ το χρόνο για μια τετραμελή οικογένεια) και εκεί μέσα θα ενσωματωθούν όλες οι μέχρι τώρα κοινωνικές παροχές (επιδόματα, ΕΚΑΣ κ.ά.). Αναμφισβήτητα, ο μηχανισμός αυτός θα οδηγήσει σε παραπέρα συρρίκνωση ακόμα και αυτών των ελάχιστων παροχών που δικαιούνται όσοι έχουν χτυπηθεί περισσότερο από τα αντιλαϊκά μέτρα, πριν και στη διάρκεια της κρίσης. Θυμίζουμε, άλλωστε, ότι και το ΕΚΑΣ θεσμοθετήθηκε το 1996 και υποτίθεται ότι ήρθε να «διορθώσει» την αποσύνδεση των κατώτερων συντάξεων από το κατώτερο μεροκάματο του ανειδίκευτου εργάτη, που είχε ως συνέπεια ένα μεγάλο ποσοστό συνταξιούχων (πάνω από το 25%) να κατρακυλήσει κάτω από το επίσημο όριο της φτώχειας. Οι δηλώσεις Παπαμιμίκου επιβεβαιώνουν τις προειδοποιήσεις του ΚΚΕ ότι το ελάχιστο εγγυημένο εισόδημα θα αποτελέσει μηχανισμό ανακύκλωσης της φτώχειας και νέων περικοπών στα κοινωνικά επιδόματα.\nΣε ό,τι αφορά το ΕΚΑΣ, θυμίζουμε ότι από τις αρχές του 2014 κόπηκε για τους χαμηλοσυνταξιούχους που δεν έχουν συμπληρώσει το 65ο έτος της ηλικίας τους. Τότε, ο ΣΥΡΙΖΑ είχε αντιδράσει, αλλά στις εξαγγελίες που κάνει σήμερα, πουθενά δεν υπόσχεται να επαναφέρει το ΕΚΑΣ για όλους τους συνταξιούχους. Πολύ περισσότερο, δεν υπόσχεται να καταργήσει τα εισοδηματικά κριτήρια που υπήρχαν πριν την περικοπή του και επί της ουσίας απέκλειαν από το ΕΚΑΣ χιλιάδες συνταξιούχους που φυτοζωούσαν, αλλά δεν εκπλήρωναν τις τυπικές προϋποθέσεις για να πάρουν το επίδομα, που κυμαίνεται από 30 έως 230 ευρώ το μήνα. Ο ΣΥΡΙΖΑ καταγγέλλει την κυβέρνηση ότι μέσω του ελάχιστου εγγυημένου εισοδήματος πάει να κατεβάσει τις συντάξεις στα 300 ευρώ. Ο ΣΥΡΙΖΑ όμως είναι υπέρ του ελάχιστου εγγυημένου εισοδήματος και μάλιστα ήταν αυτός που είχε προτείνει τη θεσμοθέτησή του το 2005, καταθέτοντας σχετική πρόταση νόμου. Αραγε, δεν ήξερε ότι ο συγκεκριμένος μηχανισμός, όπου έχει εφαρμοστεί, λειτούργησε με τον ίδιο ακριβώς τρόπο που πάει να τον εφαρμόσει σήμερα η κυβέρνηση, δηλαδή (μεταξύ άλλων) και ως μέσο περικοπής και ισοπέδωσης των κουτσουρεμένων επιδομάτων Πρόνοιας; Κι αν υποθέσουμε ότι ο ΣΥΡΙΖΑ δεν είχε μελετήσει τη διεθνή πείρα, δεν είχε διαβάσει ούτε τις εκθέσεις του ΟΟΣΑ και του ΔΝΤ, που συστήνουν την υιοθέτηση του ελάχιστου εγγυημένου εισοδήματος, μεταξύ άλλων και γι' αυτό το σκοπό;\nΗ κεντρική ιδέα της Εκθεσης (σ.σ. του ΟΟΣΑ) είναι η κατάργηση των περισσοτέρων επιδομάτων που λειτουργούν σήμερα και η αντικατάστασή τους από άλλα, τα οποία θα χορηγούνται με εισοδηματικά κριτήρια», έγραφε το «Ενημερωτικό Δελτίο» 3/2012 της «Ομάδας ανάλυσης δημόσιας πολιτικής» του Οικονομικού Πανεπιστημίου Αθηνών και αποκάλυπτε επίσης ότι: «Η εφαρμογή του ελαχίστου εγγυημένου εισοδήματος (με ταυτόχρονη κατάργηση των περισσοτέρων από τα υπόλοιπα κοινωνικά επιδόματα, πλην του επιδόματος ανεργίας) αποτελεί πρόταση του ΔΝΤ. Οπως αναφέρει η σχετική Εκθεση: "Η μεγαλύτερη εξοικονόμηση μπορεί να επιτευχθεί με την κατάργηση των περισσοτέρων επιδομάτων και την αντικατάστασή τους από ένα ενιαίο πρόγραμμα ελάχιστου εισοδήματος - το οποίο θα λειτουργεί με εισοδηματικά κριτήρια και θα απευθύνεται στο χαμηλότερο 20% της κατανομής εισοδήματος (χρησιμοποιώντας αντικειμενικά κριτήρια για τον έλεγχο της φοροδιαφυγής και της απόκρυψης εισοδήματος)"». Το τι είναι και τι επιδιώκει το ελάχιστο εγγυημένο εισόδημα, περιγράφεται με ακρίβεια στα κείμενα της ΕΕ και των άλλων ιμπεριαλιστικών οργανισμών. Πέρα από τα κοινωνικά επιδόματα, το ελάχιστο εγγυημένο εισόδημα θα αποτελέσει επίσης μηχανισμό συρρίκνωσης και των μισθών, κυρίως του κατώτατου. Ο ΣΥΡΙΖΑ υπερασπίζεται τον συγκεκριμένο μηχανισμό, επειδή η λογική του είναι λογική διαχείρισης και ανακύκλωσης της φτώχειας, όπως και της ΝΔ. Ολα τα άλλα είναι αποπροσανατολισμός και υπηρετούν την «άγρα ψήφων»...


Προκήρυξη ΑΣΕΠ 1Κ/2021 - Σελίδα 2 - Ανοιχτή Γραμμή | diorismos.gr\nΔημοσίευσηαπό Gekas22 » Κυρ Σεπ 26, 2021 10:03 pm\nGekas22 έγραψε: Καί κάτι άλλο παίζει ρόλο αν έχεις πτυχίο ψυκτικόυ;; Έχεις προτεραιότητα δηλαδή ;;\nΟχι δεν παίζει ρόλο.Σιγουρα και άλλοι έχουν πτυχίο ψυκτικου.Δεν είσαι ο μοναδικός.Αν εννοείς σε σχέση με έναν εμπειρικό που βάσει εμπειρίας πηρε το πτυχίο τότε ναι έχεις προβάδισμα.\nΕπίσης μου είπαν στο γραφείο ότι σύνολο για ψυκτικούς γίναν 288 αιτήσεις που οι περισσότερες μου λέει θα είναι με εμπειρία γιατί χρειάζεται άδεια ασκήσεως επαγγέλματος!! Οι άλλες μισές θα είναι από Β επικουρία και μηδαμινές χωρίς προϋπηρεσία .. και για αυτό σε κάλεσαν.\nΔημοσίευσηαπό Magmak » Κυρ Σεπ 26, 2021 10:40 pm\nΗ αλήθεια είναι ότι έχεις καλά μόρια για χωρίς προϋπηρεσία.1225 μόρια περίπου.Εισαι,αρκετά καλά.Με το ένα πόδι μέσα θα έλεγα.Καλη επιτυχία.Οσο γι αυτό που σου είπαν στο γραφείο αν είχες εμπειρία και μετά την άδεια,έβαζες και στις θέσεις με εμπειρία.Θα ήσουν και στους 2 πίνακες.Και με εμπειρία και χωρίς.Οι άλλοι με την εμπειρία θα είναι κι αυτοί στον πίνακα μαζί με σένα απλά θα έχει αφαιρεθεί η εμπειρία τούς.\nΔημοσίευσηαπό Gekas22 » Δευ Σεπ 27, 2021 11:30 pm\nMagmak έγραψε: Οχι δεν παίζει ρόλο.Σιγουρα και άλλοι έχουν πτυχίο ψυκτικου.Δεν είσαι ο μοναδικός.Αν εννοείς σε σχέση με έναν εμπειρικό που βάσει εμπειρίας πηρε το πτυχίο τότε ναι έχεις προβάδισμα.\nΝαιι σωστό αλλά μου είπαν επειδή δεν βάλαμε προϋπηρεσία θα έχω προτεραιότητα. Τώρα ποιος ξέρει μία θέση είναι πρέπει να έχω το κοκαλακι τίς νυχτερίδας .. αλλά έχει πληροφορίες λέει το γραφείο ότι οι περισσότεροι είναι β επικούριΑ από τούς ηλεκτρολόγους ως δεύτερη επιλογή .. άντε να δούμε..\nΔημοσίευσηαπό Magmak » Τρί Σεπ 28, 2021 6:21 am\nΚοίτα δε νομίζω να ισχύει αυτό.Εχω δει κι άλλες προκυρηξεις.Δεν εχεις προταιρεοτητα.Αυτά στα λένε για να σε πιασουν πελάτη και να πηγαίνεις συνέχεια.Ρωτα και μια δεύτερη γνώμη σε άλλο λογιστή ή δικηγόρο.Αν βλέπει κάποιος το ποστ ας με διορθώσει.Ο κωδικός είναι ένας που δήλωσες Είναι μέσα και αυτοί με εμπειρία και χωρίς.Θα βγουν δύο πίνακες ένα με εμπειρία και ένας χωρίς.Σου είπα στον πίνακα χωρίς εμπειρία θα είσαι εσύ αλλά θα είναι κι αυτός με την εμπειρία και δε μιλάω για β επικουρια και Α.Υπαρχουν κι αλλοι με τα ίδια προσόντα σαν κι εσένα αλλά με εμπειρία επίσης άρα θα πάτε μαζί.Τώρα αν αυτός που του αφαιρεθούν τα μόρια της εμπειρίας δε σε πιάνει τότε είσαι εντάξει.Δες άλλες προκυρηξεις που έχουν βγει αποτελέσματα να το καταλάβεις.\nΔημοσίευσηαπό Magmak » Τρί Σεπ 28, 2021 6:32 am\nΝα στο κάνω πιο αναλυτικά.Ειμαι πχ ψυκτικος σαν κι εσενα\nΈχω πτυχίο 20 έχω δεύτερο πτυχίο και φουλ προϋπηρεσία.\nΔηλαδή σε μόρια έχω 1100 από πτυχίο και 150 μόρια και φουλ προϋπηρεσία.1100 +150 +588=1838.Αν μου αφαιρέσουν την έμπειρια θα έχω 1250 μόρια και θα με βάλουν στον πίνακα με τους χωρίς εμπειρία Δηλαδή μαζί με εσένα.\nΜην μπερδεύεσαι ή σε μπερδεύουν με την Α επικουρια και β.Δε μιλάω γι αυτό.Αυτοι δεν έχουν πτυχίο ψυκτικου απλά έχουν βγάλει την άδεια ψυκτικου με βάση την εμπειρία γιναυτο και πηγαίνουν σε άλλο πίνακα κάτω απ αυτούς με τα κύρια προσόντα.\nΔημοσίευσηαπό Gekas22 » Τρί Σεπ 28, 2021 10:55 am\nΚαλημέρα ρώτησα και σε άλλο γραφείο μου είπαν περνάει και ο άλλος στην αίτηση με χωρίς προϋπηρεσία αλλά προτεραιότητα έχει αυτός που δεν έβαλε προϋπηρεσία Εάν δεν καλυφθούν οι θέσεις τότε θα πάρουν άτομα με προϋπηρεσία\nΔημοσίευσηαπό Magmak » Τρί Σεπ 28, 2021 12:28 pm\nMagmak έγραψε: Η αλήθεια είναι ότι έχεις καλά μόρια για χωρίς προϋπηρεσία.1225 μόρια περίπου.Εισαι,αρκετά καλά.Με το ένα πόδι μέσα θα έλεγα.Καλη επιτυχία.Οσο γι αυτό που σου είπαν στο γραφείο αν είχες εμπειρία και μετά την άδεια,έβαζες και στις θέσεις με εμπειρία.Θα ήσουν και στους 2 πίνακες.Και με εμπειρία και χωρίς.Οι άλλοι με την εμπειρία θα είναι κι αυτοί στον πίνακα μαζί με σένα απλά θα έχει αφαιρεθεί η εμπειρία τούς.\nΔυστυχώς δε έχουν καταλάβει τι τους εννοείς.Ξαναλεω έχω 1250 μόρια στον πίνακα χωρίς εμπειρία κι εσυ με 1225 που δεν έχει βάλει εμπειρία θα με περάσεις?.Αυτο είναι αδύνατον.Απλα εγω στον ένα πίνακα με εμπειρία θα έχω 1838 και στον πίνακα χωρίς εμπειρία 1250.Αν στον πίνακα χωρίς εμπειρία είμαι από πάνω,σου παίρνω τη θέση.Απλα.θα το δεις στα προσωρινά μη το αναλύουμε άλλο.Αυτο το σενάριο είναι υποθετικό για να καταλάβεις τι παίζει.Εύχομαι καλή επιτυχία\nΔημοσίευσηαπό Gekas22 » Τρί Σεπ 28, 2021 4:06 pm\nΚαί γτ με φώναξαν να καταθέσω;; Δηλαδή θες να Μ πεις στα 288 άτομα που έκαναν αίτηση δεν θα υπήρχαν 27 άτομα με εμπειρία πάνω από 1225 ;; Κάπου δεν βαστάει\nΔημοσίευσηαπό Magmak » Τρί Σεπ 28, 2021 8:07 pm\nΕγω λεω ότι είσαι μέσα στους πρώτους 5 απλά διαφωνώ στο ότι σου λένε ότι έχεις προτεραιότητα.\nΔημοσίευσηαπό Magmak » Τρί Σεπ 28, 2021 8:19 pm\nΠήγαινε και μελετησε τα αποτελέσματα της 1κ 2018.\nΥπάρχουν πίνακες με εμπειρία και χωρις εμπειρία.Κοιτα προσεκτικά τα ονόματα με εμπειρία που ειναι και σε πίνακες χωρίς εμπειρία.παρε μια ειδικοτητα.Κοιταξε το και πιστεύω να καταλάβεις.\nΔημοσίευσηαπό optimus » Τρί Σεπ 28, 2021 10:27 pm\nΘα σού πω όλο το στόρυ !! Λοιπόν έχω αποφοίτηση ψυκτικών εγκαταστάσεων με 19 πτυχίο έβγαλα έξτρα σχολή σε ΙΕΚ!! Έχω lower β2 .. έχω 3 χρόνια προϋπηρεσία έβγαλα την άδεια ασκήσεως επαγγέλματος! αλλά στο γραφείο που πήγα να Μου κάνουν τήν αίτηση μου είπαν θα σου κάνουμε στην μία θέση που ζητάει χωρίς προϋπηρεσία γιατί αν κάνεις με προϋπηρεσία θα σε φάνε θα υπάρχουν άτομα 84 μήνες προϋπηρεσία και λέω οκκκκ τώρα που με καλέσανε πήρα τηλέφωνο στο γραφείο για να μου προσκομίσουν τα χαρτιά .. και Μου είπαν είδες πού σου είπαμε το παίξαμε πονηρά.. αυτό !!\nΤο γραφείο που σου 'έκανε' την αίτηση, σου λέει απλά ανοησίες. Ξεκάθαρα σου πουλάνε μούρη.\nΓια να σου λυθούν οι απορίες:\nΌταν ένας φορέας προκηρύσσει πάνω από μία θέση στην ίδια ειδικότητα, αυτές κατανέμονται υποχρεωτικά με ποσόστωση στις κατηγορίες που υπάρχουν. Σε σένα δηλαδή, που απ' ο,τι καταλαβαίνω είναι η θέση με κωδικό 615, βγήκαν 3 θέσεις και κατανέμονται 2 με εμπειρία και 1 χωρίς εμπειρία. Αν έβγαιναν ας πούμε 6, θα κατανέμονταν (χονδρικά πάντα) 2 με εμπειρία, 2 χωρίς εμπειρία, 1 για πολύτεκνο και 1 για τρίτεκνο, θα 'απλωναν΄ δηλαδή στις κατηγορίες από 2 έως 11 των στηλών ( όπως στην 613 ας πούμε).\nΤο ΑΣΕΠ βγάζοντας αποτελέσματα, θα βγάλει πίνακες για όλες τις κατηγορίες που έχουν οι θέσεις του φορέα (εμπειρία, χωρίς εμπειρία, πολυτέκνων, τριτέκνων κ.ο.κ) ανεξάρτητα αν εσύ δήλωσες προϋπηρεσία ή όχι. Εσένα θα σε βάλει σίγουρα και στον πίνακα με εμπειρία (που θα μετρήσει όση έχεις ή μηδενική) και στον πίνακα χωρίς εμπειρία (που δε θα στη μετρήσει όση κι αν έχεις), αλλά και σε κάθε άλλο πίνακα που έχεις τις προϋποθέσεις (μπορεί να είσαι τρίτεκνος, πολύτεκνος κλπ). Με λίγα λόγια, δεν αποφασίζεις εσύ ή οποίος σου έκανε αίτηση σε ποιον πίνακα θα διαγωνιστείς, αλλά υποχρεωτικά σε υπολογίζει στους δύο πρώτους τουλάχιστον. Ανάλογα τώρα με την κατανομή και τις δηλώσεις θέσεων, μπορεί να σου κάτσει κάποια από τις τρεις θέσεις.\nΓια τη θέση 606 για παράδειγμα, θα βγει μόνο ένας πίνακας, με εμπειρία, επειδή η θέση είναι 1.\nΠροϋπόθεση για να έχεις πιθανότητες διορισμού είναι να είσαι στους κύριους πίνακες, να έχεις δηλαδή όλα τα απαραίτητα προσόντα που ζητάνε. Αλλιώς το όνομα σου θα είναι στους επικουρικούς πίνακες Α και Β, που είναι απίθανο να διοριστείς. Γιατί πρώτα εξαντλείται και ο τελευταίος υποψήφιος των κυρίων πινάκων και μετά πηγαίνουν στους επικουρικούς.\nΚαμία πονηριά δηλαδή δεν σου έκαναν. Γίνεται αυτομάτως για όλους τους υποψηφίους .\nΔημοσίευσηαπό Gekas22 » Τετ Σεπ 29, 2021 11:39 pm\nΚαταλαβα!!! Κύριο πίνακα είμαι γτ έχω το χαρτί τού ψυκτικόυ!! Οπότε έχω πιθανότητα λές;; ΝΑι 615 κύριο πινακα ..\nΔημοσίευσηαπό Magmak » Πέμ Σεπ 30, 2021 3:15 pm\nΚανείς δεν μπορεί να σου πει με σιγουριά αν είσαι μέσα στους διοριστεους ή όχι.Ακομα όμως και να μην είσαι έχεις χρόνια μπροστά σου να μαζέψεις εμπειρία.Συμβουλή απο μένα να προσέχεις όταν δουλεύεις στον ιδιωτικό τομέα να σου κολλάνε τα σωστά ένσημα.Δηλαδη στη δική σου περίπτωση του ψυκτικου.Στο λεω γιατί γενικά έχουν γίνει πολλά.\nΔημοσίευσηαπό optimus » Παρ Οκτ 01, 2021 9:50 am\nΔε δίνεις και πολλά στοιχεία, ούτε μπορεί κάποιος σίγουρα να σου πει ότι έχεις πιθανότητες.\nΓια να αναγνωριστούνε μόρια απο το ΙΕΚ που λες, θα πρέπει ο τίτλος να είναι συναφής με τη δραστηριότητα της θέσης.\nΤα 3 χρόνια προϋπηρεσίας που έχεις, θα πρέπει να είναι όλα μετά την ημερομηνία της άδειας ψυκτικού, αλλιώς δεν προσμετρώνται.\nΣτη βεβαίωση του ΕΦΚΑ, θα πρέπει ο κωδικός ενσήμων να είναι ρητά των ψυκτικών. Αν σε δήλωναν π.χ. υπάλληλο γραφείου, δεν αναγνωρίζεται.\nΤο ότι σε κάλεσαν να στείλεις δικαιολογητικά, επίσης δεν σημαίνει και πολλά. Καλούνε με βάση τον αυτόματο πίνακα που δημιουργείται μετά τη λήξη των αιτήσεων και με βάση όσα δήλωσε ο υποψήφιος. Δεν είχε ελεγχθεί δηλαδή η ορθότητα των οσων δήλωσες. Φαίνεται να είσαι δηλαδή στους 27 πρώτους, αλλά μένει να αποδειχθεί με τα δικαιολογητικά. Αν δεν αποδειχθεί, στους προσωρινούς πίνακες σου αφαιρούνται τα μόρια των προσόντων που δεν αποδεικνύονται και σε κατεβάζουν θέση ή σε αλλάζουν πίνακα (μιας και έχει απαραίτητα πρόσθετα προσόντα).\nΌταν οι θέσεις είναι 1,2,3, καταλαβαίνεις ότι ανταγωνίζεσαι με δεκάδες ψυκτικούς της χώρας που θα έχουν αρκετοί 84 μήνες εμπειρίας, άρα πολύ δύσκολο για τον πινακα με εμπειρία. Στον πίνακα χωρίς εμπειρία, που η θέση είναι 1, ανταγωνίζεσαι με τα πτυχία 19-20,τους δεύτερους συναφείς τίτλους σπουδών και τις όποιες γλώσσες έχει καθένας\nΔημοσίευσηαπό Gekas22 » Παρ Οκτ 01, 2021 7:39 pm\nΕννοείται η προϋπηρεσία είναι μετά από την άδεια εργασίας!! Όλα γίναν νορμάλ με την αίτηση!! Επίσης σήμερα έμαθα φωνάξανε φίλο για δικαιολογητικά που είχε 820 μόρια .. Τι γίνεται ρε παιδιά;; Πόσους φωνάξανε;; Και 820 μόρια για ψυκτικών έκανε


Τρεις ιστορίες ζωής - Consciousness.gr\nΤρεις ιστορίες ζωής\n29 Αυγούστου 2021 29 Αυγούστου 2021 - Αυτοβελτίωση, Εσχατολογία και μεταθανάτια πορεία, Μαθήματα ζωής, Φιλοσοφία\nΑναδημοσιεύουμε μια παλαιά ομιλία του αποθανόντος ιδιοκτήτη της εταιρείας Apple, Steve Jobs. Κατά τη διάρκεια της ομιλίας αυτής μετέφερε στο κοινό τρεις πολύ διδακτικές ιστορίες απο τη ζωή του και την προσωπική του διαδρομή. Κάθε μια από τις ιστορίες βρίθει διδακτικών εμπειριών στις οποίες καλούμαστε να εμβαθύνουμε:\nConnecting the dots, δηλαδή συνδέοντας τις τελείες. Οι κομβικές αλλά και φαινομενικά ασήμαντες στιγμές και η αλυσίδα γεγονότων στη ζωή μας δεν συμβαίνουν τυχαία αλλά εξυπηρετούν σκοπούς ολοκλήρωσης ενεργειακών κύκλων και της ταλάντωσης που φέρουμε μέσα μας. Με την δική μας συνειδητή σύμπραξη είναι δυνατόν αυτός ο κύκλος δυαδισμού και ταλάντωσης να οδηγηθεί στην ισορροπία του μέτρου.\nLove and loss, δηλαδή αγάπη και απώλεια. Καθετί που κάνουμε είναι σημαντικό να συμπλέει με αυτά που αγαπάμε πραγματικά. Η ρήση do what you love, love what you do είναι βασικός πυλώνας για επιτυχία και ευτυχία. Αλλά επίσης να μην ξεχνούμε ότι οι δυσκολίες, τα εμπόδια και οι απώλειες είναι ευλογίες νέων ευκαιριών και όχι πηγές δραματουργίας.\nDeath, δηλαδή ο φυσικός θάνατος. Χωρίς να λησμονούμε τον πνευματικό θάνατο, ο οποίος καραδοκεί ανά πάσα στιγμή ενώ είμαστε στην υλική ζωή και μας οδηγεί σε πολύ βαθύτερο τέλμα από αυτό του φυσικού θανάτου, η μελέτη και ο διαλογισμός του φυσικού θανάτου μπορούν να μας οδηγήσουν σε βαθύτερες συνειδητοποιήσεις και να αποτελέσουν την αρχή για ριζική μετάνοια στην υλική ζωή μας.\nΤο σχετικό βίντεο με την ομιλία του Steve Jobs παρατίθεται παρακάτω.\nΜια στιγμή προσοχής